title: ভাগ

text: উপরের যেকোন একটি উপায় ভাগ প্রকাশের ক্ষেত্রে ব্যবহার করা যায় তবে ভগ্নাংশে প্রকাশের ক্ষেত্রে ভাজ্য ও ভাজক উভয়ই পূর্ণ্য সংখ্যা হতে হয়। ভগ্নাংশের দুটি সংখ্যার একটিকে 'লব' এবং অন্যটিকে 'হর' বলা হয়। ভাগ প্রকাশের দ্বিতীয় পদ্ধতি যা পাটিগণিতে সর্বোচ্চ ব্যবহার হয় তা হল '÷'। যেমন-


title: ভাগ

text: আবার কিছু কিছু ক্ষেত্রে "a" কে "b" দ্বারা ভাগের ক্ষেত্রে অনুপাত চিহ্নটি ব্যবহৃত হয়। অর্থ্যাৎ "a" : "b" ভাগ প্রকাশের এই প্রকাশকে প্রথম ব্যবহার করেন William Oughtred তার 'ক্লেভিজ ম্যাথমেটিকা' বইয়ে যা ১৬৩১ সালে প্রকাশিত হয় পরবর্তীতে গ্রডফ্রিড উইলিয়াম লেবনিটজ এই পদ্ধতিকে জনপ্রিয় করে তোলেন


title: ভাগ

text: আবার কিছু কিছু ভাষায় "a" কে "b" দ্বারা ভাগ প্রকাশের জন্য formula_9 অথবা formula_10 চিহ্ন ব্যবহার করা হয়। ভাগ প্রকাশের এই উপায় সর্বপ্রথম মাইকেল স্টিফ ১৫৪৪ সালে তার এরিথমেটিকা ইন্টিগ্রা নামক বইয়ে প্রথম প্রকাশ করেন।


title: ভাগ

text: ভাগকে সরল আকারে প্রকাশের সঠিক উপায়


title: ভাগ

text:
ইউক্লিডীয় ভাগ হল ভাগের পাটিগাণিতিক একত্রীকরণ যা অনেকটা পূর্ণ সংখ্যার ভাগের মতই। এখানে "a" ভাজ্য এবং "b" ভাজক যারা উভয়ই পূর্ণ সংখ্যা এবং b≠ 0 হলে ভাগফলও সব সময় একটি পূর্ণ সংখ্যা। যেমন লেখা যায়
formula_13 এখানে "q" ভাগফল যা একটি পূর্ণ্য সংখ্যা এবং "'r" হল ভাগশেষ এবং 0 ≤ "r" < |"b"|, এখানে |"b"| পূর্ণ্য সংখ্যা "b" এর পরমমান। যেমন
formula_14


title: ভাগ

text: পূর্ণ সংখ্যার ভাগের ক্ষেত্রে সব সময় পূর্ণ সংখ্যা পাওয়া যায় না। ভাগফল পূর্ন সংখ্যা হবে যদি কেবল ভাজ্য ভাজকের পূর্ণ সাংখিক গুনিতক হয়। যেমন ১২ কে ৩ দ্বারা ভাগ করলে ৩ পাওয়া যায় কারণ ১২=৪×৩। কিন্তু ২৬ কে ১১ দ্বারা ভাগ করলে পূর্ন্য সংখ্যা পাওয়া যাবেনা কারণ ২৬; ১১ এর গুনিতক নয়। সেক্ষেত্রে-


title: ভাগ

text: যেকোন সংখ্যাকে শূণ্য(০) দ্বারা ভাগ করলে ভাগফল অসঙ্গায়িত হয়। কারণ শূণ্যকে যে কোন সংখ্যার গুনিতক রুপে পকাশ করা। যে কোন সসীম সংখ্যাকে শূণ্য দিয়ে গুন করলে শূণ্য পাওয়া যায়।


title: ভাগ

text: দুটি জটিল সংখ্যাকে ভাগ করলে সব সময়ই অরেকটি জটিল সংখ্যা পাওয়া যায়। যেমন-


title: ভাগ

text: এখানে "p", "q", "r", "s" চারটিই বাস্তব সংখ্যা এবং "r" ও "s" শূণ্য নয়।


title: ভাগ

text: জটিল সংখ্যার ভাগফলকে পোলার আকারেও প্রকাশ করা যায়।যেমন-


title: ভাগ

text: এখানে "p", "q", "r", "s" বাস্তব সংখ্যা এবং "r" এর মান শুন্য নয়।


title: ভাগ

text: দুটি ম্যাট্রিক্সের ভাগকে প্রকাশ করা হয়- , যেখানে ; "B" ম্যাট্রিক্সের বিপরীত ম্যাট্রিক্স প্রকাশ করে। এটাকে সাধারনত দ্ব্যার্থতা নিরসনের জন্য রূপে প্রকাশ করা হয়।


title: পিরোজপুর পৌরসভা

text: পিরোজপুর পৌরসভা বাংলাদেশের পিরোজপুর জেলার একটি স্থানীয় সরকার সংস্থা। ১৮৮৫ সালে পিরোজপুর পৌরসভা প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।


title: পিরোজপুর পৌরসভা

text: ১৮৮৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১১ বর্গ মাইল (২৮.৪৯ বর্গ কিলোমিটার)। ১১ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।


title: পিরোজপুর পৌরসভা

text: পিরোজপুর পৌরসভার আয়তন ২৯.৫০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: পিরোজপুর পৌরসভা

text: ২০১১ সালের আদমশুমারি অনুসারে, পিরোজপুর পৌরসভা এলাকার জনসংখ্যা ৭৮,০৫৭ জন। এর মধ্যে পুরুষ ৪১,৫৬২ জন ও মহিলা ৩৬,৪৯০ জন এবং বাৎসরিক জনসংখ্যা বৃদ্ধির হার ১.৩০% ।


title: পটুয়াখালী পৌরসভা

text: পটুয়াখালী পৌরসভা বাংলাদেশের পটুয়াখালী জেলার একটি স্থানীয় সরকার সংস্থা। ১৮৯২ সালে পৌরসভাটি প্রতিষ্ঠিত হয়। ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।


title: পটুয়াখালী পৌরসভা

text: ১৮৮২ সালে পটুয়াখালী পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ৩.৫ বর্গ মাইল (৯.০৬ বর্গ কিলোমিটার)। ১০ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।


title: পটুয়াখালী পৌরসভা

text: পটুয়াখালী পৌরসভার বর্তমান আয়তন ২৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: পটুয়াখালী পৌরসভা

text: ২০১১ সালের আদমশুমারি অনুসারে, পটুয়াখালী পৌরসভা এলাকার জনসংখ্যা প্রায় ১,০০,০০০ জন ও হোল্ডিং সংখ্যা ৯২২৩ টি।


title: জেমস হ্যাডলি চেজ

text: জেমস হ্যাডলি চেজ (২৪ ডিসেম্বর ১৯০৬ – ৬ ফ্রেব্রুয়ারি ১৯৮৫) একজন ইংরেজ লেখক। জন্মের পর তার নাম রাখা হয় রেনে লজ ব্রাবাজন রেমন্ড, তবে তিনি তার বিভিন্ন ছদ্ম নামে বেশী পরিচিত। যেমন: জেমস হ্যাডলি চেজ, জেমস এল. ডচার্টি, রেমন্ড মার্শাল, আর. রেমন্ড, এবং এ্যাম্ব্রস গ্যান্ট। তিনি ইংরেজি সাহিত্যির একজন অন্যতম পরিচিত থ্রিলার লেখক। তার লেখা গ্রন্থ ‘দ্যা ক্যানন অব দ্যা চেজ’ তাকে ইউরোপের থ্রিলার কাহিনীর রাজা হিসাবে স্বীকৃতি এনে দেয়। জেমস সমগ্র বিশ্বে বেস্ট সেলার লেখকদের অন্যতম। তার লেখা ৫০ টি বইয়ের গল্প থেকে চলচ্চিত্র তৈরী করা হয়েছে।


title: জেমস হ্যাডলি চেজ

text: জেমস হ্যাডলি চেজ ২৪ ডিসেম্বর ১৯০৬ সালে লন্ডনে জন্ম গ্রহণ করেন। তার বাবা কর্ণেল ফ্রান্সিস রেমন্ড ছিলেন ব্রিটিশ ঔপনিবেসিক ভারতের সেনাবাহিনীর একজন ভেটেরেনারি সার্জন। জেমস হ্যাডলি তার বাবার ইচ্ছায় কিংস স্কুল, রোচেষ্টারে পড়াশুনা করেন। তিনি ১৮ বছর বয়সে গৃহত্যাগ করেন। ১৯৩২ সালে তিনি বিয়ে করেন সিলভিয়া রে নামের এক ইংরেজ তরুনীকে। ১৯৫৬ সালে তারা ফ্রান্সে চলে আসেন। ১৯৬৯ সালে তারা সুইজারল্যান্ডের লেক জেনেভার তীরে ছো্ট্ট শহর করসিয়া্ক্সে স্থায়ী ভাবে বসবাস শুরু করেন।


title: জেমস হ্যাডলি চেজ

text: দ্বিতীয় বিশ্বযুদ্ধে জেমস হ্যাডলি চেজ মিত্র বাহিনীর পক্ষে যুদ্ধে অংশ গ্রহণ করেন। ব্রিটিশ রাজকীয় বিমান বাহিনীতে তার পদবী ছিল স্ক্রোয়ার্ডন লিডার। তিনি রাজকীয় বিমান বাহিনীর জার্নালের একজন সম্পাদক ছিলেন। যুদ্ধের পর এই জার্নালে প্রকাশিত তার কিছু গল্প বই আকারে প্রকাশিত হয়।


title: জেমস হ্যাডলি চেজ

text:
বাড়ী ছাড়ার পর তিনি প্রথমে শুরু করেন বই বিক্রেতার কাজ। তিনি সে সময়ে ‘শিশু-কিশোরদের এনসাইক্লোপিডিয়া’ বিক্রি করতেন। বই বিক্রির পাশাপাশি তিনি একটি পুস্তক প্রকাশনা কোম্পানিতেও চাকরি করতেন। ফটোগ্রাফিতে তার বিশেষ দক্ষতা ছিল। উচ্চাঙ্গ সংগীত এবং মঞ্চ নাটকে তার আগ্রহ ছিল।
মার্কিন যুক্তরাষ্ট্রে ১৯২৯ থেকে ১৯৩৯ সালের অর্থনৈতিক মন্দার ফলে ঠিক প্রথম বিশ্বযুদ্ধের আগে শিকাগো গ্যাংস্টার নামে এক অপরাধি গোষ্ঠির উত্থান হয়। জেমস এই সময়ে উপলব্ধি করেন যে পাঠকদের মধ্যে গ্যাংস্টারদের নিয়ে গল্পের প্রচুর চাহিদা আছে। এ সময়ে তিনি জেমস কেনস এর লেখা ১৯৩৪ সালে প্রকাশিত ‘পোষ্টম্যান অলয়েজ রিংস টুআইজ’ লেখাটি পড়েন। আরো কিছু লেখা এবং একটি ‘গালি অভিধান’ এর সাহায্য নিয়ে তিনি লেখেন ‘নো অর্কিড ফর মিস ব্লানডিস’। ছয়টি সাপ্তাহিক ছুটির দিনে লিখে তিনি সম্পূর্ণ লেখাটি শেষ করেন। বইটি প্রকাশিত হবার পর বিপুল জনপ্রিয়তা পায় এবং দশকের সেরা বিক্রিত গ্রন্থ হিসাবে স্বীকৃতি পায়। দ্বিতীয় বিশ্বযুদ্ধের সময় তিনি রাজকীয় বিমানবাহিনীর হয়ে যুদ্ধ করেন। চেজ এই সময বিমান বাহিনীর জার্নাল সম্পাদনার দায়িত্বে ছিলেন। এই জার্নালেই প্রকাশিত হয় তার ব্যাতিক্রমি একটি ছোট গল্প, ”দি মিরর ইন রুম টুইন্টি টু’’ এই লেখায় তিনি অপরাধ কাহিনীর বাইরে কিছু নিয়ে লেখার পরীক্ষা নিরীক্ষা করেন।


title: জেমস হ্যাডলি চেজ

text: বিশ্বযুদ্ধ চলাকালিন সময়ে তার পরিচয় হয় চেজ মেরিল পানিতের সাথে। তিনি চেজকে একটি আমেরিকান গালি অভিধান এবং আন্ডার ওয়ার্ল্ড দলগুলির একটি বিস্তারিত ম্যাপ এবং বাস্তাব ঘটনার উপর ভিত্তি করে কিছু বই দিয়েছিলেন। এসব উপকরণ চেজকে মার্কিন পটভূমিতে লেখা তার উপন্যাসগুলির জন্য রসদ যুগিয়েছিল। ১৯৪১ সালে প্রকাশিত একটি লেখা ‘মিস কালাহান কামস টু গ্রিফ’ অশ্লিলতার দায়ে আদালত কর্তৃক নিষিদ্ধ হয়।


title: জেমস হ্যাডলি চেজ

text:
দ্বিতীয় বিশ্বযুদ্ধের শেষে চেজ কিছুটা ভিন্নধারনের লেখার দিকে মনযোগী হন। তিনি আমেরিকান গ্যাংস্টারদের গল্প থেকে সরে এসে লন্ডনের আন্ডার ওয়ার্ল্ড এর গল্প লেখা শুরু করেন।
লেক জেনেভার তীরে ছো্ট্ট শহর করসিয়া্ক্সে ৬ ফেব্রুয়ারি ১৯৮৫ সালে ৭৮ বয়সে তিনি মারা যান।


title: নিক নাইট

text: নিকোলাস ভেরিটি নাইট (জন্ম: ২৮ নভেম্বর, ১৯৬৯) হার্টফোর্ডশায়ারের ওয়াটফোর্ড এলাকায় জন্মগ্রহণকারী সাবেক ইংরেজ ক্রিকেটার। নাইটের মাঝের নামটি ১৯৩০-এর দশকে ইংল্যান্ডের টেস্ট বোলার ও দ্বিতীয় বিশ্বযুদ্ধে নিহত হওয়া দূরসম্পর্কীয় আত্মীয় হেডলি ভেরিটি’র সম্মানার্থে রাখা হয়। নিক নাইট ইংল্যান্ড ক্রিকেট দলের অন্যতম সদস্য ছিলেন। আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে অংশ নিয়েছেন। তিনি মূলতঃ বামহাতি উদ্বোধনী ব্যাটসম্যান ছিলেন। পাশাপাশি ফিল্ডিংয়েও চমকপ্রদ দক্ষতার স্বাক্ষর রেখেছেন।


title: নিক নাইট

text: টেস্ট ক্রিকেটে তাকে বেশ কঠিন পরিস্থিতির মুখোমুখি হতে হয়েছে। ১৭ টেস্টে অংশ নিয়ে তিনি মাত্র একটিমাত্র সেঞ্চুরির সন্ধান পেয়েছেন। ১৯৯৬ সালে হেডিংলিতে পাকিস্তানের বিপক্ষে ১১৩ রান তুলেছিলেন তিনি। পরবর্তী সেরা সংগ্রহ ছিল ৯৬ যা তিনি ১৯৯৬-৯৭ মৌসুমে বুলাওয়েতে জিম্বাবুয়ের বিপক্ষে ড্র হওয়া টেস্টে করেছিলেন। বৃহৎ রান সংগ্রহ না করার অন্যতম কারণ ছিল তাঁর ব্যাটিং কৌশল। প্রকৃত ফাস্ট বোলারদের মুখোমুখি হতে তিনি কখনো ভয় পাননি। শর্ট বলেই তিনি অধিকাংশ সময় আউট হয়েছেন। স্লিপে কিংবা উইকেট-কিপারের হাতে আউট হতে হয়েছে তাকে। ফিল্ডিং খুব সুন্দর ছিল তার এবং কঠোর পরিশ্রমী হওয়া স্বত্ত্বেও ইংল্যান্ড দলে বেশীদিন খেলতে পারেননি। অথচ ঐ সময় ইংল্যান্ড দলে তেমন ভাল ব্যাটসম্যান ছিল না। মাইকেল অ্যাথারটন ও মার্ক বুচারের সাথেই অধিকাংশ সময় দলে একত্রে কাটিয়েছেন। অ্যাথারটনের অধিনায়কত্বে ১৯৯৮ সাল পর্যন্ত স্বয়ংক্রিয়ভাবে উদ্বোধনী ব্যাটসম্যানরূপে মাঠে নেমেছেন তিনি।


title: নিক নাইট

text: ১৯৯৬ সালে ওডিআই অভিষেক ঘটে তার। নিজস্ব দ্বিতীয় ও তৃতীয় ওডিআইয়ে ওয়াসিম আকরাম এবং ওয়াকার ইউনুসের ন্যায় পাকিস্তানের বোলিং আক্রমণ প্রতিহত করে ধারাবাহিকভাবে দু’টি শতরান তুলেছেন। টেস্টের তুলনায় একদিনের আন্তর্জাতিকে অধিকত সফলকাম ছিলেন ও দলের নিয়মিত সদস্যরূপে অংশ নিয়েছেন। তার সমসাময়িক মাইকেল বেভান যেরূপ সফলতা পেয়েছেন, নাইটও একই ধরনের দলের ইনিংস শেষ করতে সক্ষম হয়েছেন। অথচ, তার তুলনায় ইংল্যান্ডের পক্ষে অধিক ওডিআইয়ে অংশ নিয়েছেন নাইট।


title: নিক নাইট

text: ১৯৯৯ সালের ক্রিকেট বিশ্বকাপে ইংল্যান্ড দলের সদস্য হলেও ২০০৩ সালের ক্রিকেট বিশ্বকাপে প্রথমবারের মতো অংশ নেন। ঐ বিশ্বকাপে ইংল্যান্ড দল সফলতা না পেলেও তিনি বেশ ভাল অবস্থানে ছিলেন। শোয়েব আখতারের আনুষ্ঠানিকভাবে ১০০ মাইল গতিবেগের রেকর্ড ভঙ্গকারী বলটিই ছিল তার প্রথম মোকাবেলা। ঐ বল থেকে তিনি এক রান সংগ্রহ করতে পেরেছিলেন। ২০০৩ সালের ক্রিকেট বিশ্বকাপ শেষে আন্তর্জাতিক ক্রিকেট থেকে অবসর নেন তিনি। বর্তমানে তিনি স্কাই স্পোর্টস ক্রিকেট ধারাভাষ্যকার দলের সদস্য হিসেবে কর্মরত।


title: মঠবাড়ীয়া পৌরসভা

text: মঠবাড়ীয়া পৌরসভা বাংলাদেশের পিরোজপুর জেলার অন্তর্গত মঠবাড়ীয়া উপজেলার একটি নগরভিত্তিক স্থানীয় সরকার সংস্থা। ১৯৯৩ সালে মঠবাড়ীয়া পৌরসভা প্রতিষ্ঠিত হয় এটি একটি "ক" শ্রেনীর পৌরসভা।


title: মঠবাড়ীয়া পৌরসভা

text: ১৯৯৩ সালে মঠবাড়ীয়া পৌরসভা প্রতিষ্ঠিত হয়।


title: মঠবাড়ীয়া পৌরসভা

text: মঠবাড়ীয়া পৌরসভার আয়তন ৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: মঠবাড়ীয়া পৌরসভা

text: ২০১১ সালের আদমশুমারি অনুসারে, মঠবাড়ীয়া পৌরসভা এলাকার জনসংখ্যা ৪০,৭৭৪ জন। এর মধ্যে পুরুষ ২০,৪৭১ জন ও মহিলা ২০,৩০৩ জন ।


title: মাইকেল স্ল্যাটার

text: মাইকেল জোনাথন স্ল্যাটার (; জন্ম: ২১ ফেব্রুয়ারি, ১৯৭০) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী অস্ট্রেলীয় টেলিভিশন উপস্থাপক ও সাবেক পেশাদার আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে ১৯৯৩ থেকে ২০০১ সাল পর্যন্ত টেস্ট ও ওডিআইয়ে অংশ নিয়েছেন। "স্ল্যাটস" ডাকনামে পরিচিত মাইকেল স্ল্যাটার ডানহাতি ব্যাটসম্যান হিসেবে দলে ভূমিকা রাখতেন। এছাড়াও মাঝে-মধ্যে বোলিং করতেন। ঘরোয়া ক্রিকেটে নিউ সাউথ ওয়েলস ব্লুজ এবং ইংল্যান্ডের কাউন্টি ক্রিকেটে ডার্বিশায়ারের পক্ষাবলম্বন করেন।


title: মাইকেল স্ল্যাটার

text: ১৯৮৯ সালে এআইএস অস্ট্রেলিয়ান ক্রিকেট একাডেমিতে প্রশিক্ষণ নেন। এরপর ১৯৯১-৯২ মৌসুমের শেফিল্ড শীল্ডে নিউ সাউথ ওয়েলসের প্রতিনিধিত্ব করেন। এরফলে তিনি খুব দ্রুত অস্ট্রেলিয়ার টেস্ট দলে সদস্য মনোনীত হন। ১৯৯৩ সালে ইংল্যান্ড সফরে অ্যাশেজ সিরিজে ২৩ বছর বয়সে অংশ নেন। তার প্রধান প্রতিদ্বন্দ্বী ছিলেন কুইন্সল্যান্ডের ম্যাথু হেইডেন। ওয়াগা ওয়াগা এলাকায় জন্মগ্রহণকারী মার্ক টেলরের সাথে ব্যাটিং উদ্বোধনে নামেন। অভিষেক খেলায় অর্ধ-শতক করেন। পরের টেস্টেই লর্ডসে প্রথম সেঞ্চুরি করেন। ১৯৯৩-৯৪ মৌসুমে নিজ দেশে নিউজিল্যান্ডের বিপক্ষেও তার সফলতা অব্যাহত রাখেন। সিরিজে তিনি ৭৬.২৫ গড়ে ৩০৫ রান তুলেন। ১৯৯৪-৯৫ মৌসুমে অস্ট্রেলিয়ায় অনুষ্ঠিত অ্যাশেজ সিরিজে ৬২৩ রান করে সিরিজের সর্বোচ্চ রান সংগ্রাহক হন। পরের মৌসুমে পার্থের ওয়াকা গ্রাউন্ডের শ্রীলঙ্কার বিপক্ষে প্রথম দ্বি-শতক করেন।


title: মাইকেল স্ল্যাটার

text: সিডনিতে ১২৩ রান তুলে ইংল্যান্ডের বিপক্ষে জয়সূচক রানে অংশ নেন। ১৯৯৮-৯৯ মৌসুমের অ্যাশেজ সিরিজে দলের সর্বমোট সংগ্রহের ৬৬.৮৪% রানই আসে তার ব্যাট থেকে। চার্লস ব্যানারম্যানের অপরাজিত ১৬৫* রানের টেস্ট ইনিংসটি ছিল দলের সর্বমোট সংগ্রহের ৬৭.৩৪%। এরপরই তার অংশগ্রহণটি দ্বিতীয় স্থানে অবস্থান করছে।


title: মাইকেল স্ল্যাটার

text: টেস্ট ক্রিকেটেই তিনি অধিক সফলতা পেয়েছেন। ১৪ সেঞ্চুরিসহ ৪২ গড়ে পাঁচ সহস্রাধিক রান তুলেন। সে তুলনায় ওডিআই তেমন সফলতা পাননি। এক্ষেত্রে তার ব্যাটিং গড় ছিল ২৪.০৭। সমগ্র খেলোয়াড়ী জীবনে নার্ভাস নাইনটিজের শিকার হয়েছেন বেশ কয়েকবার। ২৩বারের মধ্যে ৯বারই এ ঘটনা ঘটে।


title: মাইকেল স্ল্যাটার

text: ক্রিকেট খেলা থেকে অবসর নেয়ার পর ক্রিকেট ধারাভাষ্যকার হিসেবে কাজ করেন। এর পূর্বে রাগবি লীগেও কাজ করেছেন। ২০০৫ সালের অ্যাশেজ সিরিজে যুক্তরাজ্যের চ্যানেল ফোরে ধারাভাষ্যকারের দায়িত্ব শেষে জানুয়ারি, ২০০৬ সালে নাইন’স ওয়াইড ওয়ার্ল্ড অব স্পোর্টস ক্রিকেট ধারাভাষ্যকার দলে যোগ দেন। এ পদে অদ্যাবধি তিনি দায়িত্ব পালন করছেন।


title: স্বরূপকাঠী পৌরসভা

text: স্বরূপকাঠী পৌরসভা বাংলাদেশের পিরোজপুর জেলার অন্তর্গত নেছারাবাদ (স্বরূপকাঠী) উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয় এটি একটি "ক" শ্রেনীর পৌরসভা।


title: স্বরূপকাঠী পৌরসভা

text: ১৯৯৮ সালের ১৭ ডিসেম্বর ‘‘গ’’ শ্রেণীর পৌরসভা হিসাবে স্বরূপকাঠী পৌরসভা প্রতিষ্ঠিত হয়। পরবর্তীতে ২০০৬ সালের ২৩ জুলাই এটি ‘‘খ’’ শ্রেণীতে এবং ২০১২ সালের ১ মার্চ ‘‘ক’’ শ্রেণীর পৌরসভায় উন্নীত হয়।


title: স্বরূপকাঠী পৌরসভা

text: স্বরূপকাঠী পৌরসভার আয়তন ৪.৯৮ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: স্বরূপকাঠী পৌরসভা

text: ২০১১ সালের আদমশুমারি অনুসারে, স্বরূপকাঠী পৌর এলাকার জনসংখ্যা ২১,৬৩০ জন। পৌর এলাকায় বর্তমানে শিক্ষার হার প্রায় ৭৮%।


title: সোডিয়াম বাইকার্বনেট

text: সোডিয়াম বাইকার্বনেট (IUPAC নামঃ সোডিয়াম হাইড্রোজেন কার্বনেট) একটি রাসায়নিক যৌগ যার রাসয়নিক সংকেত NaHCO। সোডিয়াম বাইকার্বনেট সাদা কঠিন স্ফটিক পদার্থ কিন্তু প্রায়শই একে মিহি পাউডার রূপে ব্যবহার করা হয়। এটা সামান্য লবনাক্ত, সোডিয়াম কার্বনেট এর মত ক্ষারীয় স্বাদ। এটার প্রাকৃতিক খনিজ রূপ হচ্ছে নাকোলাইট। এটা খনিজ ন্যাট্রন এর উপাদান এবং একে খনিজ ঝরণার পানিতে মিশ্রিত দ্রবীভূত অবস্থায় পাওয়া যায়। এটা ইউরোপীয় ইউনিয়ন কর্তৃক খাদ্য উপাদান হিসেবে স্বীকৃত। বহুদিন ধরে ব্যবহৃত হওয়ার সুবাদে এই লবনটি অনেক নামে পরিচিত। যেমনঃ বেকিং সোডা, ব্রেড সোডা, কুকিং সোডা, বাইকার্বনেট অব সোডা ইত্যাদি।


title: সোডিয়াম বাইকার্বনেট

text: প্রাচীন মিশরীয়রা প্রাকৃতিক ভাবে জমা হওয়া ন্যাট্রন ব্যবহার করত। সোডিয়াম কার্বনেট ডেকাহাইড্রেট এবং সোডিয়াম বাই কার্বনেটের মিশ্রণকে ন্যাট্রন বলা হয়। মিশরীয়গণ ন্যাট্রনকে দ্রবীভূত করে হায়ারোগ্লিফিকস রঙ করার কাজে ব্যবহার করত।


title: সোডিয়াম বাইকার্বনেট

text: ১৭৯১ সালে ফরাসি রসায়নবিদ নিকোলাস লেবল্যাঙ্ক সোডিয়াম কার্বনেট প্রস্তুত করেন যা সাধারণত সোডা এশ নামে পরিচিত। ১৮৪৬ সালে নিউ ইয়র্কের দুজন রুটি প্রস্তুতকারক জন ডোয়াইট এবং অস্টিন চার্চ সোডিয়াম কার্বনেট এবং কার্বন ডাই অক্সাইড থেকে বেকিং সোডা তৈরীর প্রথম ফ্যাক্টরি নির্মাণ করেন।


title: সোডিয়াম বাইকার্বনেট

text: রুডিয়ার্ড কিপলিং এর উপন্যাস ক্যাপটেইনস করেজিয়াসে এই যৌগকে সেলারেটাস নামে উল্লেখ করা হয়েছে। ১৮০০ সালের দিকে পঁচন প্রতিরোধে বাণিজ্যিক ভাবে সদ্য ধরা মাছে এই রাসায়নিক ব্যাপক হারে ব্যবহার করা হতো।


title: সোডিয়াম বাইকার্বনেট

text: NaHCO প্রধানত সলভে পদ্ধতিতে প্রস্তুত করা হয়। যেখানে পানির সাথে সোডিয়াম ক্লোরাইড। এমোনিয়া এবং কার্বন ডাই অক্সাইডের বিক্রিয়া করানো হয়। CO এর উৎস হিসেবে ক্যালসিয়াম কার্বনেট ব্যবহার করা হয় এবং তৈরী হওয়া ক্যালসিয়াম অক্সাইড এমোনিয়াম ক্লোরাইড থেকে এমোনিয়া পূনঃরুদ্ধারে ব্যবহার করা হয়। উৎপন্ন পদার্থের বিশুদ্ধতা নিম্নমানের। ২০০১ সালের হিসাব অনুযায়ী প্রতিবছর প্রায় ১০০,০০০ টন NaHCO উৎপাদিত হয়।


title: সোডিয়াম বাইকার্বনেট

text: সোডিয়াম হাইড্রোক্সাইডের জলীয় দ্রবনের সাথে কার্বন ডাই অক্সাইডের বিক্রিয়ায় NaHCO উৎপন্ন হতে পারে। প্রাথমিক বিক্রিয়ায় সোডিয়াম কার্বনেট উৎপন্ন হয়ঃ


title: সোডিয়াম বাইকার্বনেট

text: আরো কার্বন ডাই অক্সাইড যোগ করলে সোডিয়াম বাই কার্বনেট উৎপন্ন হবে এবং অতি উচ্চ ঘনমাত্রায় অধঃক্ষেপ পড়বেঃ


title: সোডিয়াম বাইকার্বনেট

text: বাণিজ্যিক ভাবে একই পদ্ধতিতে বেকিং সোডা প্রস্তুত করা যায়ঃ সোডা এশ, ট্রোনা আকরিক রূপে খনিতে পাওয়া যায়। পানিতে দ্রবীভূত করে কার্বন ডাই অক্সাইড পরিচালনা করলে সোডিয়াম বাই কার্বনেটের কঠিন অধঃক্ষেপ পড়বেঃ


title: সোডিয়াম বাইকার্বনেট

text:
এটি দক্ষিণ কানাডা এবং এমেরিকার বিভিন্ন খনি থেকে উত্তোলন করা হয়ে থাকে।
বিশেসজ্ঞদের মতে এটি মানব দেহের জন্য মারাক্তক ক্ষতিকারক।==খনি থেকে উত্তোলন==


title: সোডিয়াম বাইকার্বনেট

text:
সাধারণভাবেই বলা যায় বেকিং পাউডার বেকিং সোডা দিয়ে তৈরী। বৈজ্ঞানিকভাবে, বেকিং সোডা বিশুদ্ধ উপাদান, অন্যদিকে বেকিং পাউডার মিশ্র উপাদান।
বেকিং সোডা ক্ষারীয়, তাই বেকিং পাউডারে ধাতব স্বাদ দূর করতে এসিড ব্যবহার করা হয়। আবার অতিরিক্ত অম্ল স্বাদ দূর করতে দুধ বা কোকো ব্যবহার করা হয়।


title: শফিউদ্দিন আহমেদ

text: শফিউদ্দিন আহমেদ (জন্ম: ১ জুন, ১৯৭৩) ঢাকায় জন্মগ্রহণকারী বাংলাদেশের সাবেক ক্রিকেটার। ১৯৯৭ থেকে ২০০০ মেয়াদকালে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘বাবু’ ডাকনামে পরিচিত শফিউদ্দিন আহমেদ ডানহাতে ফাস্ট-মিডিয়াম বোলিংয়ের পাশাপাশি ডানহাতে নীচের সারির ব্যাটসম্যান হিসেবে দায়িত্ব পালন করেন। ঘরোয়া প্রথম-শ্রেণীর ক্রিকেটে চট্টগ্রাম বিভাগের প্রতিনিধিত্ব করেছেন তিনি।


title: শফিউদ্দিন আহমেদ

text: ১৯৯৭-৯৮ মৌসুমে প্রথম-শ্রেণীর ক্রিকেটে অভিষেক ঘটে শফিউদ্দিনের। একই মৌসুমেই বাংলাদেশ ক্রিকেট দলের সদস্যরূপে আন্তর্জাতিক ক্রিকেটে প্রতিনিধিত্ব করার সুযোগ লাভ করেন। ১১ অক্টোবর, ১৯৯৭ তারিখে নাইরোবির জিমখানা ক্লাব মাঠে জিম্বাবুয়ের বিপক্ষে তার ওডিআই অভিষেক ঘটে। প্রেসিডেন্ট’স কাপের ২য় খেলায় তার অংশগ্রহণ সুখকর ছিল না। খেলায় তিনি ৯ ওভারে ৫০ রান দিয়ে কোন উইকেট লাভে ব্যর্থ হন। এছাড়া ব্যাটিংয়ে তিনি এক বল মোকাবেলা করে ০* রানে অপরাজিত ছিলেন। ঐ খেলায় জিম্বাবুয়ে দল ৪৮ রানে জয়লাভ করে। একই প্রতিযোগিতার ৪র্থ খেলায় শেখ সালাহউদ্দিনকে সাথে নিয়ে ১০ম উইকেটে ১৫ রান তুলে আগা খান স্পোর্টস ক্লাব মাঠে নতুন রেকর্ড গড়েন। কিন্তু জিম্বাবুয়ের বামহাতি মিডিয়াম-পেস বোলার ব্রায়ান স্ট্যাংয়ের ওডিআই ইতিহাসের ৭ম সেরা ও জিম্বাবুয়ের সেরা বোলিং ৬/২০ নৈপুণ্যে এ রেকর্ড ম্লান হয়ে যায়। খেলায় বাংলাদেশ ৯২ রানের সর্বনিম্ন সংগ্রহ তোলে ও ১৯২ রানের ব্যবধানে পরাজিত হয়।


title: শফিউদ্দিন আহমেদ

text: ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। তিনি একটিমাত্র খেলায় অংশ নিয়েছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ৩ বল খেলে ২* রানে অপরাজিত ছিলেন। পরবর্তীতে বল হাতে ৮ ওভারে ২৬ রান দিয়ে ইজাজ আহমেদকে আউট করে দলের অবিস্মরণীয় জয়ে ভূমিকা রাখেন।


title: শফিউদ্দিন আহমেদ

text: এছাড়াও তিনি আম্পায়ারের দায়িত্ব পালন করেছেন।


title: অ্যাডিপিক অ্যাসিড

text: অ্যাডিপিক অ্যাসিড একটি জৈব যৌগ যার সংকেত (CH)(COOH)। ব্যবসায়িক দৃষ্টিকোণ থেকে এটি সব থেকে গুরুত্বপূর্ণ ডাইকার্বক্সিলিক এসিড। নাইলনের কাঁচামাল হিসেবে প্রায় আড়াই বিলিয়ন কেজি এডিপিক এসিডের সাদা গুঁড়া প্রতিবছর প্রস্তুত করা হয়। অন্যথায় প্রকৃতিতে কদাচিৎ এডিপিক এসিড উৎপন্ন হয়।


title: অ্যাডিপিক অ্যাসিড

text: অ্যাডিপিক অ্যাসিড সাইক্লোহেক্সানল এবং সাইক্লোহেক্সানোনের মিশ্রন থেকে প্রস্তুত করা হয়। সাইক্লোহেক্সানল এবং সাইক্লোহেক্সানোনের মিশ্রনকে একত্রে কিটোন-অ্যালকোহল তেল বা "KA তেল" বলা হয়। KA তেলকে নাইট্রিক অক্সাইডের সাথে জারিত করলে কয়েক ধাপে এডিপিক এসিড প্রস্তুত হয়ঃ


title: অ্যাডিপিক অ্যাসিড

text: বাইপ্রোডাক্ট হিসেবে গ্লুটারিক এসিড এবং সাকসিনিক এসিড উৎপন্ন হয়।


title: অ্যাডিপিক অ্যাসিড

text: প্রক্রিয়াটি সাইক্লোহেক্সানল থেকে শুরু হয় যা ফেনলের হাইড্রাজিনেশান থেকে পাওয়া যায়।


title: অ্যাডিপিক অ্যাসিড

text:
অ্যাডিপিক অ্যাসিড একটি দ্বিক্ষারীয় এসিড কারণ এটা দুইবার প্রোটন সরবরাহ করতে পারে। এটার pK's are 4.41 and 5.41.।
চারটি মিথিলিন গ্রুপ দ্বারা পৃথক হওয়া কার্বক্সিলেট গ্রুপের কারণে এডিপিক এসিড আন্তঃঅনু ঘনীভবন বিক্রিয়া প্রদর্শন করে। বেরিয়াম হাইড্রোক্সাইড এর সাথে বিক্রিয়ায় এটা কিটোনাইজেশানের মাধ্যমে সাইক্লোপেন্টানোন প্রদান করে।


title: অ্যাডিপিক অ্যাসিড

text: প্রতিবছর উৎপাদিত এডিপিক এসিডের ৬০% নাইলনের মনোমার হিসেবে ব্যবহৃত হয়।


title: অ্যাডিপিক অ্যাসিড

text: স্বাদবিবর্ধক হিসেবে সামান্য পরিমাণে এডিপিক এসিড খাদ্য উপাদান হিসেবে ব্যবহৃত হয়। এটা কিছু কিছু ক্যালসিয়াম কার্বনেট এন্টাসিডে ব্যবহার করে টকভাব সৃষ্টি করা হয়।


title: অ্যাডিপিক অ্যাসিড

text: অ্যাডিপিক অ্যাসিড কার্বক্সিলিক এসিডসমূহের মত চামড়ার উপর মৃদু চুলকানির সৃষ্টি করে। এটা সামান্য বিষাক্ত।


title: অ্যাডিপিক অ্যাসিড

text: অ্যাডিপিক অ্যাসিড উৎপাদনে অন্যতম গ্রীন হাউজ গ্যাস নিঃসৃত হয়,


title: একুশে ফেব্রুয়ারী (উপন্যাস)

text: একুশে ফ্রেব্রুয়ারী উপন্যাসটি বিখ্যাত উপন্যাসিক জহির রায়হান-এর এক অনবদ্য সৃষ্টি। তিনি ভাষা আন্দোলনের প্রেক্ষাপটে একটি চলচ্চিত্র নির্মাণ করতে চেয়েছিলেন, এ উপন্যাসটি সেই উদ্দেশ্যেই ১৯৭০ সালে লেখা।


title: একুশে ফেব্রুয়ারী (উপন্যাস)

text:
বায়ান্ন সালের ভাষা আন্দোলন শুধু এদেশের রাজনীতির ক্ষেত্রে নয়, শিল্প সংস্কৃতির ক্ষেত্রেও নতুন চেতনাপ্রবাহ সৃষ্টি করেছিল; এই চেতনা ছিল অসাম্প্রদায়িক, গণতান্তিক এবং সামাজিক মূল্যবোধসঞ্জাত|
"কাচের দেয়াল" চলচ্চিত্র নির্মাণের পরে তিনি "একুশে ফেব্রুয়ারী" নামে একটি চলচ্চিত্র নির্মাণের পরিকল্পনা করেন; কিন্তু তিনি তা করতে পারেননি| পরবর্তিতে তিনি "জীবন থেকে নেয়া" চলচ্চিত্রে ভাষা আন্দোলনের প্রেক্ষাপট যোগ করেন এবং তার অপ্রকাশিত চলচ্চিত্রকে উপন্যাস আকারে প্রকাশ করেন|


title: বাউফল পৌরসভা

text: বাউফল পৌরসভা বাংলাদেশের পটুয়াখালী জেলার অন্তর্গত বাউফল উপজেলার একটি নগরভিত্তিক স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয় এটি একটি খ শ্রেনীর পৌরসভা।


title: বাউফল পৌরসভা

text:
২০০১ সালের ১০ জুলাই গ শ্রেণীর পৌরসভা হিসেবে বাউফল পৌরসভা প্রতিষ্ঠিত হয়। পরবর্তীতে ২০১২ সালের ২৭ জুন এটি খ শ্রেণীর পৌরসভায় উন্নীত হয়।
প্রতিষ্ঠাকালীন সময়ে পৌরসভার আয়তন ছিল ৩.১৭৫ বর্গ কিলোমিটার। পৌরসভা গঠিত হওয়ার পর থেকে বিএনপি ও আওয়ামী লীগ থেকে রাজনৈতিক বিবেচনায় প্রশাসক নিয়োগ করে পাঁচ বছর পৌরসভা পরিচালিত হয়। ২০০৬ সালের ২৪ আগষ্ট বাউফল পৌরসভার প্রথম নির্বাচন অনুষ্ঠিত হয় এবং ২০১২ সালের ২৮ জানুয়ারি পৌরসভার মেয়াদ শেষ হয়। একই বছর ২২ মে দ্বিতীয় পৌরসভা নির্বাচন অনুষ্ঠিত হয়। এতে মোঃ জিয়াউল হক মেয়র হিসেবে নির্বাচিত হন ও ১৭ জুন দায়িত্ব গ্রহণ করেন।


title: বাউফল পৌরসভা

text: বাউফল পৌরসভার বর্তমান আয়তন ৩.১৭৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বাউফল পৌরসভা

text: ২০১১ সালের আদমশুমারি অনুসারে, বাউফল পৌরসভা এলাকার জনসংখ্যা প্রায় ১৯,৬০০ জন। এর মধ্যে পুরুষ ১১,০৫০ জন ও মহিলা ৮৮৫০ জন এবং জনসংখ্যার ঘনত্ব প্রতি বর্গ কিলোমিটারে ৬২৬ জন। বাউফল পৌর এলাকায় শিক্ষার হার ৬৯.৬৯% ।


title: কয়েকটি মৃত্যু

text: কয়েকটি মৃত্যু উপন্যাসিক ও চলচ্চিত্রকার জহির রায়হানের রচিত একটি উপন্যাস।


title: কয়েকটি মৃত্যু

text: আমরা প্রতিদিনের জীবনে সবসময় হাজারও কাজের ভিড়ে মৃত্যুর বাস্তবতাকে ভুলে থাকি বা থাকতে চেষ্টা করি। কিন্তু কখনও এই চিরসত্য পরিণতিকে এড়ানো সম্ভব হয় না। এই সত্য যখন মানুষের খুব কাছে এসে দাঁড়ায় তখন নিজের জীবন বাঁচানোর জন্য এই মানুষ কতটা স্বার্থপর হতে পারে, সেই চিত্রই লেখক অসাধারণভাবে তুলে ধরেছেন এই উপন্যাসটিতে।


title: একজটী

text: একজটী বা একজটা (সংস্কৃত; জটাধারী নারী) হলেন ইন্দো-তিব্বতীয় পুরাণের সবচেয়ে শক্তিশালী ও ভয়ংকরী দেবী। তিনি মাহচীনতারা নামেও পরিচিত। একজটী হলেন বৌদ্ধধর্মের ২১ জন তারার অন্যতম। তিব্বতি কিংবদন্তি অনুসারে, তিনি অন্য সংস্কৃতি থেকে গৃহীত স্বর্গের এক দেবী। তান্ত্রিক গুরু পদ্মসম্ভব তাঁর একটি চোখ বিদ্ধ করেছিলেন, যাতে তিনি তিব্বতি দৈত্যদের বিজয়ে পদ্মসম্ভবকে আরও কার্যকরী উপায়ে সাহায্য করতে পারেন।


title: একজটী

text: একজটী "নীলতারা" নামেও পরিচিত। ন্যিংমা শাখা তাঁকে তিনজন প্রধান রক্ষাকর্তার অন্যতম মনে করে (অপর দুজন হলেন রাহুল ও বজ্রসাধু)।


title: একজটী

text: হরিত তারার মণ্ডলে একজটীকে মাঝে মাঝেই নির্বাণদাত্রী রূপে দেখা যায়। সেই সঙ্গে তাঁর অন্যান্য ক্ষমতাগুলি হল শত্রুভয় নিবারণ, আনন্দ বৃদ্ধি ও বোধিলাভের পথে ব্যক্তিগত বাধাগুলির অপসারণের ক্ষমতা।


title: একজটী

text: একজটী হলেন গোপন মন্ত্রসমূহের রক্ষয়িত্রী এবং “সকল বুদ্ধের মাতাদের মাতা”। তিনি পূর্ণ ঐক্যের প্রতীক। এমনকি তাঁর নিজের মন্ত্রটিও গোপন। বজ্রযান শিক্ষার (বিশেষত আভ্যন্তরিণ তন্ত্র ও তেরমাদের) সবদেয়ে গুরুত্বপূর্ণ রক্ষয়িত্রী। মন্ত্রের রক্ষয়িত্রী রূপে তিনি ধর্মানুশীলনকারীকে ডাকিনী বিদ্যার প্রতীকগুলি বিতারণে সাহায্য করেন এবং তন্ত্রপথে সাধনার যথাযথ সময় ও পরিবেশ নির্ণয় করেন। তিনি যেহেতু সযত্নে সকল ধর্মগ্রন্থ ও মন্ত্র সম্পূর্ণ অনুধাবন করতে পারেন, তিনি অনুশীলনকারীকে গোপনীয়তার মূল্য মনে করিয়ে দেন। দুসুম খ্যেনপা, প্রথম কর্মপা লামা ছেলেবেলায় তাঁকে ধ্যান করতেন।


title: একজটী

text: নামখাই নোরবুর মতে, একজটী হলেন জোগচেন শিক্ষার প্রধান অভিভাবক এবং তিনি “প্রাথমিক শক্তির মূলগত অভিন্ন প্রকৃতির একজন প্রতিমূর্তি।”


title: একজটী

text:
জোগচেন হল তিব্বতি বৌদ্ধধর্মের সবচেয়ে নিবিড়ভাবে রক্ষিত শক্ষা। এই মতে, একজটী প্রধান অভিভাবক এবং সর্বোচ্চ স্থানে স্থাপিত। কথিত আছে, শ্রীসংঘ নিজে তাঁর যত্নে “হৃদয়মূল” মতবাদ গড়ে তুলেছিলেন। মহাগুরু লোংচেনপা, যিনি জোগচেন শিক্ষার কিছু বিস্তার ঘটান, তিনি একজটীকে আশ্চর্যজনকভাবে ব্যক্তিগত অভিভাবক মেনেছিলেন। তাঁর যখন ৩২ বছর বয়স, সেই সময় একজটী তাঁর সামনে আবির্ভূত হন এবং ‘ডাকিনীদের হৃদয়মূল’ ক্ষমতায়নের প্রত্যেকটি অনুষ্ঠানকে দেখে দেন। একজটীই তাঁকে ময়ূরের পালক ব্যবহার এবং অপ্রয়োজনীয় অববাহিকাগুলি সরিয়ে ফেলতে বলেন। লোংচেনপা যখন অনুষ্ঠানগুলি পালন করছিলেন, তখন একজটী মাথা নেড়ে সেগুলিতে সম্মতি জানান, কিন্তু তাঁর উচ্চারণ শুদ্ধ করে দেন। তিনি যখন মন্ত্র উচ্চারণ করছিলেন, তখন একজটী তাঁকে থামিয়ে বলেন, “আমাকে নকল কর।” এই বলে তিনি একটি ডাকিনীদের ভাষায় একটি অদ্ভুত সুরেলা গান ধরেন। পরে তিনি একটি সমাবেশে আবির্ভূত হয়ে পদ্মসম্ভব ও ডাকিনীদের সম্মতি দিয়ে আনন্দ সহকারে নৃত্য করেন।
বৌদ্ধ ও হিন্দু উভয় দেবমণ্ডলীতেই একজটীকে দেখা যায়। অধিকাংশের মতে, তাঁর উৎস বৌদ্ধ দেবমণ্ডলী। কিন্তু কয়েক জন বিশেষজ্ঞ তা মানেন না। আরও মনে করা হয় যে, একজটীর উৎসস্থান হল তিব্বত। খ্রিস্টীয় ৭ম শতাব্দীতে তান্ত্রিক নাগার্জিন সেখান থেকে তাঁকে নালন্দায় নিয়ে আসেন।
কোনো কোনো মতে তাঁকে অক্ষোভ্য থেকে উৎসারিত বলে মনে করা হয়।


title: একজটী

text: একজটীর গায়ের রং নীলাভ। তাঁর মাথার চুল লাল এবং জটার আকারে বাঁধা। তাঁর একটি মাথা, তিনটি স্তন, দুটি হাত এবং তিনটি চোখ। কোথাও কোথাও তাঁকে অন্য মূর্তিতেও দেখানো হয়েছে। সেখানে তাঁর বারোটি পর্যন্ত মাথা, চব্বিশটি হাত এবং তান্ত্রিক ধারায় হাতে খর্পর, নীল পদ্ম, কুঠার বজ্র, কুকরি, ফুরবা ইত্যাদি রয়েছে।


title: একজটী

text: অন্য একটি মূর্তিতে তাঁর চুল একটি বিনুনির জটায় আবদ্ধ। এটি এবং তাঁর অন্যান্য বৈশিষ্ট্য তাঁর সঙ্গে অভিন্নতাবাদের সম্পর্কটি প্রদর্শন করে। একজটীর একটি মাত্র চোখ এবং সেটি বিরাট মহাবিশ্বের দিকে তাকিয়ে আছে। একটি মাত্র ধারালো দাঁত বাধাবিঘ্নকে বিদ্ধ করেছে। একটি মাত্র স্তন “তাঁর সর্বোচ্চ অনুশীলনকারী সন্তানজ্ঞানে পালন করছে।” তিনি বোধির মতো নগ্ন। শুধু সাদা মেঘ ও ব্যাঘ্রচর্মের একটি বস্ত্র তাঁর কোমর থেকে ঝুলছে। ব্যাঘ্রচর্মটি হল সিদ্ধের পোষাকের প্রতীক। এটি নির্ভীক বোধিরও প্রতীক। তাঁর গহনা সাপের এবং গলায় নরমুণ্ডের মালা। কোনো কোনো মূর্তিতে তিনি এক পদে দণ্ডায়মান। তিনি শ্যামবর্ণা, খয়েরি বা গাঢ় নীল। তিনি একটি ত্রিকোণাকার অগ্নিময় মণ্ডলে দণ্ডায়মান। তাঁকে ঘিরে থাকে তাঁর অনুগামী ভয়ংকরী ম্যামো দানবীগণ। এরা গুপ্ত শিক্ষার সমর্থনে তাঁর নির্দেশ পালন করেন। তিনি এক হাজার ভয়ংকর লৌহ নারী-নেকড়ের জন্ম দেন তাঁর বাঁ হাত থেকে। বিমুখ বা অলস অনুশীলনকারীদের উদ্দেশ্যে তিনি ‘বোধির তীর’ নিক্ষেপ করে তাঁদের জাগরিত করে তোলেন। শ্রদ্ধাহীন অনুশীলনকারীদের প্রতি তিনি ভয়ংকরী। তিনি এই অনুশীলনকারীদের অহংকার ধ্বংস করে তাঁদের ধর্মকায়ের কাছে নিয়ে আসেন। ডান হাতে তিনি একটি ছিন্ন রক্তমাখা হৃদয় ধরে থাকেন। এটি বজ্রযান অনুশীলনের অবিশ্বস্তদের হৃদয়।


title: একজটী

text: সবচেয়ে সুপরিচিত মূর্তিটিতে একজটীর হাতে থাকে খড়্গ, কুঠার বা খট্টাঙ্গ এবং একটি খুলির পাত্র। তাঁর জটায় অক্ষোভ্যের একটি ছবি থাকে।


title: একজটী

text: তিনি দৃঢ় প্রতিজ্ঞার প্রতীক। ডান পা তিনি রাখেন মৃতদেহের উপর। এটি অহংকারের প্রতীক। তাঁর বজ্র হাসির মাধ্যমে দেখা যায় তাঁর জিহ্বা দ্বিখণ্ডিত এবং তাঁর একটি মাত্র দাঁত। তাঁর গলায় খুলির মালা থাকে। গায়ে থাকে ব্যাঘ্র বা নরচর্ম। বোধির প্রতীক আগুন তাঁকে ঘিরে থাকে।


title: একজটী

text: বিভিন্ন সন্তজীবনীতে দেখা যায়, একজটী যখন যোগীদের কাছে আবির্ভূত হন, তিনি ভয়ংকর বেশে আসেন। তিনি তীক্ষ্ণ চীৎকারে কথা বলেন। তাঁর চোখ জ্বলে এবং তাঁর দাঁত চকচক করে। কোনো কোনো সময়ে তিনি মানুষের দ্বিগুণ উচ্চতার মূর্তিতে আসেন। সেই সময় তিনি অস্ত্র বের করেন এবং ডাকিনীরা তাঁকে রক্তে ধুইয়ে দেয়।


title: গলাচিপা পৌরসভা

text: গলাচিপা পৌরসভা বাংলাদেশের পটুয়াখালী জেলার অন্তর্গত গলাচিপা উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয় এটি একটি ক শ্রেনীর পৌরসভা।


title: গলাচিপা পৌরসভা

text: ১৯৯৭ সালের ১৭ মার্চ গলাচিপা উপজেলার ডাকুয়া ই্উনিয়ন ও গলাচিপা ইউনিয়নের কিছু অংশ নিয়ে গ শ্রেণীর পৌরসভা হিসেবে গলাচিপা পৌরসভা প্রতিষ্ঠিত হয়। পরবর্তীতে খ শ্রেণীতে ও ২০১৩ সালে এটি ক শ্রেণিতে উন্নীত হয়।


title: গলাচিপা পৌরসভা

text: গলাচিপা পৌরসভার বর্তমান আয়তন ৩.৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: গলাচিপা পৌরসভা

text: ২০১১ সালের আদমশুমারি অনুসারে, গলাচিপা পৌর এলাকার জনসংখ্যা প্রায় ২০,১৫২ জন। এর মধ্যে পুরুষ ১০,৮৮৮ জন ও মহিলা ১০,৩১২ জন।


title: গলাচিপা পৌরসভা

text: মোঃ জিয়াউল হক ২০১২ সাল হতে এখানকার মেয়র হিসাবে দায়িত্ব পালন করছেন।


title: গলাচিপা পৌরসভা

text: গলাচিপা পৌর এলাকায় শিক্ষার হার ৪১% । শিক্ষার জন্য পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ২টি দাখিল মাদ্রাসা সহ বিভিন্ন কিন্ডার গার্ডেন স্কুল ও নূরাণী মাদ্রাসা রয়েছে।


title: খালিদ ইবনে ইয়াজিদ

text: খালিদ ইবনে ইয়াজিদ ছিলেন মধ্যযুগের একজন মুসলিম রসায়নবিদ। তিনি ৭ম শতাব্দীতে জীবিত ছিলেন। মধ্যযুগের লাতিন ভাষায় তার নাম Calid (খালিদ) হিসাবে অনুবাদ করা হয়েছে।


title: খালিদ ইবনে ইয়াজিদ

text: রসায়নের ইতিহাসে খালিদ ঐতিহাসিক চরিত্র। খালিদের সঠিক জন্ম তারিখ জানা যায় না। খালিদ উমাইয়া রাজপুত্র ছিলেন। তিনি ছিলেন খলিফা দ্বিতীয় মুয়াবিয়া এর ভাই। খালিদ খলিফা পদ গ্রহণের সুযোগ হারিয়ে মিশরে রসায়ন শিক্ষা গ্রহন করতে যান। তিনি ছিলেন বই সংগ্রাহক, তিনি বিভিন্ন সাহিত্য আরবি ভাষায় অনুবাদ করেছেন। . তিনি ৭০৪ খ্রিস্টাব্দে মারা যান।


title: কিতাব আল কিমিয়া

text: কিতাব আল কিমায়া () প্রখ্যাত মুসলিম রসায়নবিদ জাবির ইবনে হাইয়ান অষ্টম শতাব্দীর শেষভাগে রসায়নের উপর লিখিত একটি বই। বইটি আরবি ভাষায় লেখা হয়। পরে বইটি আরবি থেকে লাতিন সহ বিভিন্ন ইউরোপীয় ভাষায় অনূদিত হয়। ১১৪৪ সালে রবার্ট অভ চেস্টার বইটিকে “দ্যা বুক অফ দ্যা কম্পোজিশান অফ আলকেমি” নামে অনুবাদ করেন। জাবিরের এই বইটি পাশ্চাত্যে ব্যাপক পরিচিতি পায়। কিতাব আল কিমাইয়া এবং কিতাব আল সাবীন কয়েক শতাব্দী ধরে ইউরোপে জনপ্রিয়তা ধরে রাখে এবং রসায়নের উন্নতি সাধনে ভূমিকা রাখে।


title: সফদর জং

text: সফদর জং (, ) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন।


title: সফদর জং

text: সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন।


title: সফদর জং

text: ১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে “সফদর জং” উপাধিতে ভূষিত করেছিলেন।


title: সফদর জং

text: সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং "উজির উল মামালিক-ই-হিন্দুস্তান" বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়।


title: সফদর জং

text: সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত।


title: সফদর জং

text: এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি।


title: জন লিভার

text: জন কেনেথ লিভার, এমবিই (; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের সাবেক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নীচের সারিতে অবস্থান নিয়ে ডানহাতে ব্যাটিং করতেন। কাউন্টি ক্রিকেটে এসেক্সের প্রতিনিধিত্ব করেন জন লিভার।


title: জন লিভার

text: লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাঁকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়। পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি।


title: জন লিভার

text: তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাঁকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ "এ ক্রিকেটার্স ক্রিকেটারে" ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’


title: জন লিভার

text: সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন। পাশাপাশি মিডলসেক্সের বোলিং কোচেরও দায়িত্ব পালন করছেন।


title: বালাই (জীব)

text: বালাই বা "পেস্ট" হল একটি উদ্ভিদ বা প্রাণী যা মানুষ বা মানুষের সাথে সংশ্লিষ্ট বিষয়ের (যেমন: কৃষি বা গবাদিপশু উৎপাদন) ক্ষতি সাধন করে। অন্যভাবে বলা যায়, যেসব জীব উচ্চ মৃত্যুহার সংশ্লিষ্ট উপদ্রব এবং মহামারীর (যেমন: প্লেগ) সৃষ্টি করে, তারাই বালাই। মোটাদাগে বললে, 'বালাই' হল মানবিকতার প্রতিদ্বন্দ্বী। অতীতে এই শব্দটি খুব সম্ভবত কেবল প্রাণীর ক্ষেত্রে ব্যবহৃত হবার কারণে, বালাইনাশক বা পেস্টিসাইডকে কীটনাশক বা ইনসেক্টিসাইড বলে কেউ কেউ ভুল করে থাকেন।


title: বালাই (জীব)

text: অর্থনৈতিক দিক দিয়ে সবচাইতে গুরুত্বপূর্ণ বালাই হল পোকা, চেলোপোকা বা মাইট, নেমাটোড ও উদরপদ বা গ্যাস্ট্রোপড।


title: হারবি আল হিমাইয়ারি

text: হারবি আল হিমারি ( ) ইয়েমেন জন্মগ্রহণকারী একজন আরবীয় পন্ডিত। তিনি ৭ম ও ৮ম শতকের মাঝামাঝি সময়ে জীবিত ছিলেন। তিনি বিখ্যাত আলকেমিস্ট জাবির ইবনে হাইয়ান এর শিক্ষক হিসেবে পরিচিত । যদিও তার সম্পর্কে খুব বেশি তথ্য জানা যায় না। তার কাছ থেকে জাবির ইবনে হাইয়ান আলকেমি বা রসায়ন অধ্যায়ন করেছেন। তিনি মিশরীয় রসায়ন সম্পর্কে প্রচুর জ্ঞান রাখতেন।


title: বিষ্ণুপুর ঘরানা

text:
বিষ্ণুপুর ঘরানা হল ভারতীয় শাস্ত্রীয় সংগীতের হিন্দুস্তানি ধারার দ্রুপদ সংগীতের একটি ঘরানা। ১৮শ শতাব্দীতে এই ঘরানা বিশেষ জনপ্রিয়তা অর্জন করেছিল। বিষ্ণুপুর শহরটি অধুনা ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার সদর শহর। মধ্যযুগে এই শহরটি ছিল মল্লভূম রাজ্যের রাজধানী। ঐতিহাসিকদের মতে, মল্লভূম ছিল পূর্বভারতের অন্যতম প্রধান সাংস্কৃতিক কেন্দ্র। মল্ল রাজারা ছিলেন বিষ্ণুপুর ঘরানার পৃষ্ঠপোষক। ১৩৭০ খ্রিস্টাব্দে মল্ল রাজদরবারে বিষ্ণুপুর ঘরানার সূত্রপাত ঘটেছিল। বিষ্ণুপুর ঘরানা ভারতীয় শাস্ত্রীয় সংগীতের একমাত্র ঘরানা যেটির কেন্দ্র ভারতের পশ্চিমবঙ্গ রাজ্য।
কথিত আছে, বিষ্ণুপুর ঘরানার উৎপত্তি ঘটেছিল ১৩শ শতাব্দীতে। যদিও এই মতের সমর্থনে কোনো ঐতিহাসিক প্রমাণ পাওয়া যায় না। ১৭শ শতাব্দীতে মুঘল সম্রাট আওরঙ্গজেবের শাসনকালে ইসলামি কট্টরপন্থা চূড়ান্ত রূপ নেয়। সেই সময় অনেক অনেক সংগীতজ্ঞ শিল্প-সংস্কৃতির পৃষ্ঠপোষক মল্ল রাজদরবারে চলে আসেন। তানসেনের বংশধর তথা সেনিয়া ঘরানার বিশিষ্ট দ্রুপদ গায়ক বাহাদুর খান সেই সময় বিষ্ণুপুরে চলে আসেন। তিনি কেবলমাত্র কণ্ঠসংগীত শিল্পীই ছিলেন না, বীণা, রবাব ও সুরশৃঙ্গারের মতো বাদ্যযন্ত্রও দক্ষতার সঙ্গে বাজাতে পারতেন। রাজা দ্বিতীয় রঘুনাথ সিংহদেব তাঁকে সভাগায়ক নিযুক্ত করেন। রাজা আরও ঘোষণা করেন, যে কোনো সুকণ্ঠ গায়ক বিনামূল্যে বাহাদুর খানের কাছে সংগীত শিক্ষা করতে পারবেন। তিনি দরিদ্র ছাত্রদের ব্যয়ভার বহন করতেন। বহু সুকণ্ঠ ছাত্র বাহাদুর খানের শিষ্যত্ব গ্রহণ করেন।


title: বিষ্ণুপুর ঘরানা

text: ঐতিহাসিকরা উস্তাদ বাহাদুর খানের শিষ্য পণ্ডিত রামশঙ্কর ভট্টাচার্যকে বিষ্ণুপুর ঘরানার প্রতিষ্ঠাতা মনে করেন। এই সূত্রে বিষ্ণুপুর ঘরানার সঙ্গে বেতিয়া ঘরানার একটি দৃঢ় যোগসূত্র প্রতিষ্ঠিত হয়।


title: বিষ্ণুপুর ঘরানা

text: ১৮শ শতাব্দীর শেষভাগে ও ১৯শ শতাব্দীর প্রথম ভাগে যখন বিভিন্ন ঘরানা খেয়াল সংগীতকে কেন্দ্র করে একত্রিত হচ্ছিল, সেই সময়ও বিষ্ণুপুরে দ্রুপদ ঘরানা নিজস্বতা বজায় রাখে। বিষ্ণুনারায়ণ ভাতখণ্ডে রাধিকাপ্রসাদ গোস্বামীকে বিষ্ণুপুর ঘরানার শ্রেষ্ঠ শিল্পী মনে করতেন। তাই তিনি রাধিকাপ্রসাদ গোস্বামীর শিষ্যত্ব গ্রহণ করার ইচ্ছা প্রকাশ অরেছিলেন। ১৯২১ সালে যখন যুবরাজ এডওয়ার্ড ভারতে আসেন, তখন বিভিন্ন ঘরানার ছয় শিল্পীকে নির্বাচিত করা হয়েছিল তাঁর সামনে ছয়টি ঋতুভিত্তিক রাগ উপস্থাপন করার জন্য। এঁদের মধ্যে তিন জন ছিলেন বিষ্ণুপুর ঘরানার: গোপেশ্বর বন্দ্যোপাধ্যায়, সত্যকিংকর বন্দ্যোপাধ্যায় ও ক্ষেত্রমোহন গোস্বামী। বিষ্ণুপুর ঘরানার রামপ্রসন্ন বন্দ্যোপাধ্যায়ের অধীনে লালচাঁদ বড়াল’তারা পরমেশ্বরী’ খেয়ালটি শিখে প্রথম ১৯০২ সালে সেটি গ্রামাফোনে রেকর্ড করেন। এটি প্রকাশ করেছিল গ্রামাফোন কনসার্ট অ্যান্ড নিকোল। একই কোম্পানি প্রথম দ্রুপদ রেকর্ড করে ১৯০২ সালে। গানটি ছিল সুরেন্দ্রনাথ বন্দ্যোপাধ্যায়ের গাওয়া ‘নাদ বিদ্যা সবসে সেরা’ (রাগ দরবারি, তাল চৌতাল)। রামশঙ্কর ভট্টাচার্যের সময় থেকে বিষ্ণুপুর ঘরানায় খেয়াল গাওয়া শুরু হয়। ১৯২৮ সাল পর্যন্ত রামপ্রসন্ন বন্দ্যোপাধ্যায় ছিলেন ভারতের প্রথম সারির সুরবাহার ও সেতার শিল্পী।


title: বিষ্ণুপুর ঘরানা

text:
১৯২১-২২ সাল নাগাদ বিষ্ণুনারায়ণ ভাতখণ্ডে বারাণসীর একটি সম্মেলনে বিষ্ণুপুর ঘরানার শিল্পীদের সঙ্গে পরিচিত হন। রাধিকাপ্রসাদ গোস্বামী, গোপেশ্বর বন্দ্যোপাধ্যায় ও সত্যকিংকর বন্দ্যোপাধ্যায় এই সম্মেলনে অংশ নিয়েছিলেন। সেই সময় দ্রুপদ শিল্পীরা দ্বৈতকণ্ঠে গাইলেও, এঁরা তিনজন একত্রে সেই সম্মেলনে সংগীত পরিবেশন করেছিলেন। পরে তাঁরা একক সংগীতও পরিবেশন করেন।
বিষ্ণুপুর ঘরানার সংগীতে গায়ক আলাপের মাধ্যমে রাগের সৌন্দর্য মেলে ধরেন। এই কাজটি সহজভাবে এবং কোনো রকম অতিরিক্ত অলংকরণ ব্যতিরেকে করা হয়। তালের জটিল বাদ্যও পরিহার করা হয়। যদইও ধামারে লয়কারী অনুমোদন করা হয়। বিষ্ণুপুর ঘরানার খেয়াল মিষ্টি সুরেলা সংগীতের জন্য খ্যাত। এতে সাধারণ অলংকরণ প্রয়োগ করা হয় এবং এর মাধ্যমে রাগের বিভিন্ন ধরনের সুরেলা উপস্থাপনা দেখা যায়।


title: বিষ্ণুপুর ঘরানা

text: বিষ্ণুপুর ঘরানার দ্রুপদে বসন্ত রাগে শুদ্ধ ধৈবত ব্যবহার করা হয় ভৈরব রাগের কোমল নিষাদের স্পর্শ দিয়ে। রাগ রামকেলিতে কড়ি মধ্যম পরিহার করা হয় এবং পুরবী ও ললিত রাগে শুদ্ধ ধৈবত এবং বেহাগ রাএ কোমল নিষাদ ব্যবহার করা হয়। তালের ক্ষেত্রেও এই ঘরানার নিজস্বতা আছে। হিন্দুস্তানি শাস্ত্রীয় সংগীতে এই ঘরানাই সওয়াল-জবাব প্রথার আবিষ্কারক।


title: বিষ্ণুপুর ঘরানা

text:
এই ঘরানার উৎস ও বিকাশ ঘরানার মধ্যে বিবর্তন ও শিক্ষাব্যবস্থায় বিরাট মুক্তচিন্তার জন্ম দেয়।
বিষ্ণুপুর ঘরানার বিশিষ্ট সংগীতজ্ঞরা হলেন: উস্তাদ বাহাদুর খান, পণ্ডিত গদাধর চক্রবর্তী (কণ্ঠ ও যন্ত্রসংগীত), পণ্ডিত রামশঙ্কর ভট্টাচার্য, পণ্ডিত যদুভট্ট, পণ্ডিত অনন্তলাল বন্দ্যোপাধ্যায়, পণ্ডিত রামপ্রসন্ন বন্দ্যোপাধ্যায়, পণ্ডিত গোপেশ্বর বন্দ্যোপাধ্যায়, কৃষ্ণচন্দ্র দে, মান্না দে, পণ্ডিত সুরেন্দ্রনাথ বন্দ্যোপাধ্যায়, পণ্ডিত রাধিকাপ্রসাদ গোস্বামী, সংগীতাচার্য রাজেন্দ্রনাথ কর্মকার, পণ্ডিত গিরিজাশঙ্কর চক্রবর্তী, আচার্য যোগেন্দ্রনাথ বন্দ্যোপাধ্যায়, আচার্য সত্যকিঙ্কর বন্দ্যোপাধ্যায়, সংগীতাচার্য রমেশচন্দ্র বন্দ্যোপাধ্যায়, সংগীতাচার্য অমিয়রঞ্জন বন্দ্যোপাধ্যায়,পন্ডিত নীহাররঞ্জন বন্দ্যোপাধ্যায় পণ্ডিত সুজিত গঙ্গোপাধ্যায়, পণ্ডিত শান্তনু বন্দ্যোপাধ্যায়, পণ্ডিত ক্ষেত্রমোহন গোস্বামী, পণ্ডিত জ্ঞানেন্দ্রপ্রসাদ গোস্বামী, পণ্ডিত গোকুল নাগ, পণ্ডিত মণিলাল নাগ, বিদুষী মিতা নাগ, পণ্ডিত জগন্নাথ দাশগুপ্ত, পণ্ডিত সুভাষ কর্মকার,শ্রী পূর্বাচল বেরা এবং প্রমুখ।


title: পকুধ কচ্চায়ন

text: পকুধ কচ্চায়ন () বা প্রকুধ কাত্যায়ন () গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (, "সস্সতবাদ") বা পরমাণুবাদও বলা হয়ে থাকে।


title: পকুধ কচ্চায়ন

text: সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো () এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে।


title: পকুধ কচ্চায়ন

text: সামঞ্ঞফলসুত্ত অনুসারে, পকুধ কচ্চায়ন তেজ, বায়ু, জল ও ক্ষিতি এই চতুর্ভূতের সঙ্গে চেতনা, সুখ ও দুঃখকে পৃথক পৃথক উপাদান বলে মনে করেছেন। এই সাতটি উপাদান শুধু পরস্পর পৃথক তাই নয়, এগুলি অনির্মিত, অচল, অবধ্য ও অবিকৃত। এই উপাদানগুলি পরস্পরকে পরিবর্তন করতে বা প্রভাবিত করতে অক্ষম এবং সুখ-দঃখ ভাগী হতে অক্ষম। এখানে কেউ নিহত বা ঘাতক, বক্তা বা শ্রোতা, জ্ঞাতা ও বা জ্ঞানার্থী কেউ নেই। তাঁর মতে এই উপাদানগুলির মধ্যে যথেষ্ট শূন্যস্থান রয়েছেন, যেখানে আঘাত করলে মূল উপাদানকে স্পর্শ করা যায় না। তীক্ষ্ণ অস্ত্র দ্বারা মুন্ডচ্ছেদ করলে হত্যা করা হয় ন্স, কারণ অস্ত্র এই সাতটি উপাদানের মধ্যে অবস্থিত শূন্যস্থানে পতিত হয়। দৃশ্য উপাদানের মধ্যে এই সূক্ষ্ম উপাদানকে মানলেও তিনি শূন্য বা ব্যোমকে অষ্টম উপাদান হিসেবে গ্রহণ করেননি। সূত্রকৃতাঙ্গ নামক জৈন গ্রন্থে তাঁর মতবাদ সম্বন্ধে বর্ণনা রয়েছে।


title: চাঁপাইনবাবগঞ্জ পলিটেকনিক ইনস্টিটিউট

text: চাঁপাইনবাবগঞ্জ পলিটেকনিক ইনস্টিটিউট বাংলাদেশের একটি সরকারি কারিগরী শিক্ষা প্রতিষ্ঠান। এটি ২০০৬ সালে প্রতিষ্ঠিত হয়। এটি গণপ্রজাতন্ত্রী বাংলাদেশ সরকারের স্থাপিত ৪৯ টি সরকারি পলিটেকনিক ইন্সটিটিউটের একটি। প্রতিষ্ঠার পরবর্তি সময়ে এখানে দুইটি প্রযুক্তি বিভাগে অধ্যায়নের সুযোগ চালু করা হয়। বর্তমানে ৬ টি প্রযুক্তি বিভাগে শিক্ষার্থী ভর্তি করানো হয়।


title: চাঁপাইনবাবগঞ্জ পলিটেকনিক ইনস্টিটিউট

text: চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষা প্রতিষ্ঠানটি। এর পশ্চিমে রয়েছে কারিগরী প্রশিক্ষন কেন্দ্র (TTC) দক্ষিণে রয়েছে মহানন্দা সেতু।


title: চাঁপাইনবাবগঞ্জ পলিটেকনিক ইনস্টিটিউট

text: চাঁপাইনবাবগঞ্জ পলিটেকনিক ইনস্টিটিউট এ বর্তমানে ৬টি টেকনোলজি আছে-


title: লাক্স (সাবান)

text: লাক্স ইউনিলিভার কর্তৃক বিকশিত একটি বৈশ্বিক ব্র্যান্ড। এই ব্র্যান্ডের পণ্য পরিসীমার মধ্যে সৌন্দর্য সোপ, শাওয়ার জেল, চুলের শ্যাম্পু এবং কন্ডিশনার অন্তর্ভুক্ত রয়েছে।


title: লাক্স (সাবান)

text: ১৮৯৯ সালে লাক্স "সানলাইট প্ল্যাক" লন্ড্রি সাবান চালু করে। ১৯২৫ সালে, এটি বিশ্বের প্রথম গণ-বাজার টয়লেট সাবান হয়ে ওঠে। এটি নারী সেলিব্রিটি উপস্থাপনার প্রবর্তিনকারী একটি ব্র্যান্ড হিসেবে স্বীকৃত।


title: লাক্স (সাবান)

text: ২০০৫ সালের হিসেবে, লাক্সের রাজস্ব ছিল আনুমানিক €১ বিলিয়ন, পাশাপাশি ১০০ টিরও অধিক দেশে ছড়িয়ে এর কার্যক্রম ছড়িয়ে পড়ে। লাক্স বর্তমানে, ভারত, বাংলাদেশ, পাকিস্তান, ব্রাজিল, থাইল্যান্ড ও দক্ষিণ আফ্রিকার মত অনেক উন্নয়নশীল দেশের বাজারে নেতৃত্বস্থানীয় ভূমিকায় অবস্থান করছে।


title: লাক্স (সাবান)

text: ইউনিলিভার কর্তৃক বিকশিত, লাক্সের (সাবান) বর্তমান সদর দফতর সিঙ্গাপুরে অবস্থিত।


title: দার্শনিকের পাথর

text: দার্শনিকের পাথর বা পরশ পাথর ( () একটি কল্পিত রাসায়নিক (আলকেমিক্যাল) বস্তু। বলা হয়ে থাকে এটার স্পর্শে সীসা ইত্যাদি ধাতু সোনা অথবা রূপায় পরিণত হয়। এজন্য বাংলায় একে পরশ পাথরও বলা হয়। এটাকে অনেক সময় সঞ্জীবণী সুধা বলা হয়ে থাকে। এটার পূণঃর্জীবন বা অমরত্ত্ব প্রদানের ক্ষমতা আছে। কয়েক শতাব্দী ধরে আলকেমির লক্ষ্য ছিলো এই পরশ পাথর খুঁজে বের করা। এই দার্শনিকের পাথর আবিষ্কারের প্রচেষ্টাকে বলা হতো ম্যাগনাম ওপাস (মহান কর্ম)।


title: দার্শনিকের পাথর

text: দার্শনিকের পাথরের প্রথম উল্লেখ পাওয়া যায় যীশু খ্রিস্টের জন্মের ৩০০ বছর আগে পেনোপোলিসের যোশিওমোসের লেখা “চেইরোকমেতা”য়। আলকেমির লেখকেরা অবশ্য আরো প্রাচীন ইতিহাসের দাবী করেছেন। ১৬২০ সালে ইলিয়াম আশমোল এবং একজন অনামা লেখকের লেখা গ্লোরিয়া মুনদিতে দাবী করা হয়েছে যে আদম সরাসরি সৃষ্টিকর্তার কাছ থেকে এই পাথর সম্পর্কে জ্ঞান লাভ করেছিলেন।


title: দার্শনিকের পাথর

text: অষ্টম শতাব্দীতে আলকেমিস্ট জাবির ইবনে হাইয়ান বিশ্লেষণ করেন যে প্রতিটি বস্তুর চারটি গুণ আছে। আগুন গরম এবং শুকনো, মাটি শীতল এবং শুকনো, পানি শীতল এবং আর্দ্র, বাতাস গরম এবং আর্দ্র। তিনি তত্ত্ব প্রকাশ করেন যে প্রত্যেক ধাতু এই নীতির সংমিশ্রণ, দুটি ভেতরে এবং দুটি বাইরে। এই অনুমান থেকে বলা হতো এক ধাতু থেকে অন্য ধাতুতে রূপান্তরকালে এর মৌলিক গুণের পরিবর্তন সাধিত হয়।


title: পরশ পাথর (দ্ব্যর্থতা নিরসন)

text: পরশ পাথর বলতে বোঝানো যেতে পারে:


title: ইবনে আল নাদিম

text:
আবুল ফরজ মুহাম্মাদ বিন ইসহাক আল নাদিম () (মৃত্যু সেপ্টেম্বর ১৭, ৯৯৫ অথবা ৯৯৮) একজন ইসলামী শিক্ষাবিদ, ধারণা করা হয় তিনি পারস্য বংশোদ্ভুত। তিনি কিতাব ই ফিহরিস্ত এর জন্য বিখ্যাত। বইটি সম্পর্কে তিনি নিজেই বলেছেন, আরব-অনারব সকল জাতির জন্য আরবী ভাষায় এবং লিপিতে জ্ঞানের সকল শাখার উপর লেখা বইয়ের সূচীপত্র।"
আল নাদিমের জীবন সম্পর্কে খুব বেশি কিছু জানা যায় না। তিনি ছিলেন একজন বই বিক্রেতা এবং ক্যালিওগ্রাফার। তার বাবা "আল ওয়ারাকের" মত তিনিও বিক্রির জন্য পান্ডুলিপি নকল করতেন। তিনি বাগদাদে বাস করতেন। মাঝে মাঝে তিনি মসুলের একটি স্থানের নাম উল্লেখ করেছেন।


title: আর্থরাইজ

text: "আর্থরাইজ" হল ১৯৬৮ সালে অ্যাপোলো-৮ অভিযানের সময় মহাকাশচারী উইলিয়াম অ্যান্ডারস’র তোলা পৃথিবীর একটি আলোকচিত্রের নাম। প্রকৃতি আলোকচিত্রী গ্যালেন রাওয়েল এই আলোকচিত্রটিকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” বলে ঘোষণা দেন। এর আগে ১৯৬৬ সালে লুনার অরবিটার ১ মহাকাশযানের রোবোটিক প্রোবের মাধ্যমে আর্থরাইজের সাদাকালো রাস্টার চিত্র গ্রহণ করা হয়।


title: আর্থরাইজ

text: চাঁদের আকাশে প্রথমবারের মতো মানুষসম্বলিত অভিযানের সময় উইলিয়াম অ্যান্ডারস "আর্থরাইজ" আলোকচিত্রটি গ্রহণ করেন, নাসা যেটিকে "এএস৮-১৪-২৩৮৩ চিত্র" নামে নথিবদ্ধ করেছে।


title: আর্থরাইজ

text: অ্যান্ডারস আলোকচিত্রটি ধারণের জন্য উপযুক্ত ৭০ মিলিমিটার রঙিন ফিল্ম পাবার আগে, অভিযানের অধিনায়ক ফ্রাঙ্ক বোরম্যান দৃশ্যপটের সাদাকালো একটি চিত্র নেন যেটিতে পৃথিবীর প্রান্তরেখা চাঁদের দিগন্তরেখাকে স্পর্ষ করে ছিল। রঙিন "আর্থরাইজ" নামক আলোকচিত্রটির মতোই ঐ সাদাকালো চিত্রটিতেও ভূখন্ডের অবস্থান ও মেঘের ধরন একইরকম ছিল।


title: আর্থরাইজ

text: ১৯৬৮ সালের ২৪ ডিসেম্বরে চাঁদের কক্ষপথ থেকে বৈদ্যুতিক ড্রাইভ সংবলিত ও অতিমাত্রায় পরিবর্তিত হ্যাসেলব্লাড ৫০০ ইএল ক্যামেরা দিয়ে আলোকচিত্রটি গৃহীত হয়েছিল। ঘটনাটির অডিও রেকর্ডিং ও প্রতিলিপি অনলাইনে সহজলভ্য।


title: আর্থরাইজ

text: প্রকাশিত আলোকচিত্রে পৃথিবীর যেসব বৈশিষ্ট্য প্রদর্শীত হয়েছে সেগুলো হলঃ


title: আর্থরাইজ

text: লাইফ নামক সাময়িক পত্রিকার সম্পাদকদের দ্বারা সম্পাদিত "১০০ ফটোগ্রাফস দ্যাট চেঞ্জড দ্য ওয়র্ল্ড" বইতে প্রকৃতি আলোকচিত্রী গ্যালেন রাওয়েল এই আলোকচিত্রকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” হিসেবে আখ্যায়িত করেছেন। আরেকজন লেখক আলোকচিত্রটির আবির্ভাবকে পরিবেশ আন্দোলনের সূত্রপাত বলে বিবৃত করেছেন।


title: আর্থরাইজ

text: মার্কিন যুক্তরাষ্ট্রের ডাক বিভাগ, চাঁদের চারপাশে অ্যাপোলো ৮ এর অভিযানের স্মারক হিসেবে ১৯৬৯ সালে একটি ডাকটিকিটের (স্কট # ১৩৭১) অনুমোদন করে। ডাকটিকিটটিতে "আর্থরাইজে" নামক রঙিন আলোকচিত্রটি ছাড়াও “ইন দ্য বিগিনিং গড...” কথাটি মুদ্রিত ছিল যা অ্যাপোলো ৮ অভিযানকালে তিনজন মহাকাশচারীর বাইবেলের বুক অভ জেনেসিসস থেকে পাঠকে স্মরণ করে অন্তর্ভুক্ত করা হয়েছিল।


title: নেকটাই

text: নেকটাই বা শুধু টাই একটি পরিধেয়, যা দেখতে লম্বাি একফালি কাপড়ের ন্যায় এবং গলা বেষ্টন করে পরিধান করা হয়। এটি গলাবন্ধ নামেও পরিচিত। সাধারণত শার্ট এর কলারের নিচে টাই বেঁধে পরা হয়। প্রধানত পুরুষদের পোশাক হলেও নারীরাও এখন টাই পরে থাকেন। ছেলে এবং পুরুষরা তাদের আনুষ্ঠানিক পোশাকের অংশ হিসেবে টাই পরেন। কিছু প্রতিষ্ঠানে যেমন বিদ্যালয়, আদালত, অফিস ইত্যাদি স্থলে আবশ্যক ইউনিফর্ম হিসাবে টাই পরতে হয়।


title: নেকটাই

text: টাই বাঁধার অসংখ্য গিঁট রয়েছে। তন্মধ্যে ফোর ইন হ্যান্ড, প্রাট, হাফ উইন্ডসর এবং উইন্ডসর গেরোগুলো প্রধান বা বেশি প্রচলিত।


title: নেকটাই

text: টাই এর সাথে আরও কিছু জিনিস ব্যবহার করা যেতে পারে। যেমন টাই পিন, টাই ক্লিপ, টাই চেইন ইত্যাদি।


title: নগ্ন আলোকচিত্রশিল্প

text: নগ্ন আলোকচিত্রশিল্প বলতে নগ্ন বা অর্ধ-নগ্ন ব্যক্তির চিত্র ধারণকারী যে কোনো ধরণের আলোকচিত্র, বা নগ্নতার ইঙ্গিতপূর্ণ চিত্রসমূহ নর্দিেশ করে। নগ্ন আলোকচিত্র বিভিন্ন উদ্দেশ্যে গ্রহণ করা হয়ে থাকে, যার মধ্যে শিক্ষাগত ব্যবহার, বাণিজ্যিক প্রয়োগ এবং শিল্পকর্মের উদ্দেশ্য নিহিত থাকে। সাধারণত ব্যক্তিগত ব্যবহার, নির্দিষ্ট বিষয় বা শুধুমাত্র সংশ্লিষ্ট সঙ্গীর উপভোগের উদ্দেশ্যেও নগ্ন আলোকচিত্র গ্রহণ করা হয়ে থাকে। প্রদর্শনী বা নগ্ন আলোকচিত্রের প্রকাশ বিভিন্ন সংস্কৃতি বা দেশে বিতর্কিত হতে পারে, বিশেষত যদি আলোকচিত্রের বিষয়টি অপ্রাপ্তবয়স্ক হয়ে থাকে। অধিকাংশ নগ্ন আলোকচিত্র সাধা্রণত নারী বিষয়ক বৈশিষ্ট্যসম্বলিত হতে দেখা যায়।


title: নগ্ন আলোকচিত্রশিল্প

text: নগ্ন আলোকচিত্র সাধারণত বৈজ্ঞানিক এবং শিক্ষাবিষয়ক উদ্দেশ্যে ব্যবহারের জন্য গ্রহণ করা হয়ে থাকে, যেমন জাতিগত গবেষণা, মানব দেহতত্ব বা যৌনশিক্ষা ইত্যাদি। এই প্রসঙ্গে, আলোকচিত্র গহণে এর বিষয়, বা আলোকচিত্রটির সৌন্দর্য বা যৌনকামনা সৃষ্টির উপর জোর দেওয়া হয় না, বরঙ শিক্ষাগত বা প্রদর্শনমূলক উদ্দেশ্যে আলোকচিত্র তৈরি করা হয়।


title: বান্দুলা ওয়ার্নাপুরা

text: বান্দুলা ওয়ার্নাপুরা (জন্ম: ১ মার্চ, ১৯৫৩) রাম্বুকানায় জন্মগ্রহণকারী শ্রীলঙ্কার সাবেক ক্রিকেটার। শ্রীলঙ্কা ক্রিকেট দলকে নেতৃত্ব দিয়েছেন তিনি। শ্রীলঙ্কার ক্রিকেটের ইতিহাসে প্রথম টেস্টে দলের অধিনায়ক ছিলেন তিনি। ১৯৭৫ থেকে ১৯৮২ মেয়াদে টেস্ট ও একদিনের আন্তর্জাতিকে অংশ নিয়েছেন। দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতি উদ্বোধনী ব্যাটসম্যানের পাশাপাশি ডানহাতে মিডিয়াম পেস বোলিংয়ে দক্ষ ছিলেন ওয়ার্নাপুরা। শ্রীলঙ্কা ক্রিকেট দলের কোচের দায়িত্ব পান। এছাড়াও শ্রীলঙ্কা ক্রিকেট প্রশাসনে অংশ নিয়েছেন। বর্তমানে তিনি এশিয়ান ক্রিকেট কাউন্সিলের কর্মকর্তা হিসেবে দায়িত্ব পালন করছেন।


title: বান্দুলা ওয়ার্নাপুরা

text: শ্রীলঙ্কার বর্তমান ক্রিকেটার মালিন্দা ওয়ার্নাপুরা সম্পর্কে তাঁর ভাইপো। কলম্বোর নালন্দা কলেজের প্রাক্তন শিক্ষার্থী তিনি। ১৯৭১ সালে তিনি প্রথম একাদশে অধিনায়কত্ব করেন।


title: বান্দুলা ওয়ার্নাপুরা

text: শ্রীলঙ্কা দলের প্রথম টেস্ট অভিষেকে দলের অধিনায়ক ছিলেন ওয়ার্নাপুরা। ১০ম শ্রীলঙ্কান ক্রিকেটার হিসেবে টেস্ট ক্যাপ পরিধান করেন। ১৯৮২ সালে সফরকারী ইংল্যান্ডের বিপক্ষে তিনি প্রথম বল মোকাবেলাসহ দলের প্রথম রানের সূচনা করেন। ১৭ ফেব্রুয়ারি, ১৯৮২ তারিখে পাইকিয়াসোথি সারাভানামুত্তু স্টেডিয়ামে ওয়ার্নাপুরা-কিথ ফ্লেচার টসে যান। টসে অবশ্য ওয়ার্নাপুরা টসে জয়ী হন। সিদাথ ওয়েতিমুনিকে সাথে নিয়ে ব্যাটিং উদ্বোধনে যান। এছাড়াও প্রথম শ্রীলঙ্কান ব্যাটসম্যান হিসেবে বুকে আঘাত পান। কিন্তু ৩৫ মিনিটে ২৫ বল মোকাবেলা করে মাত্র ২ রানে বব উইলিসের বলে ডেভিড গাওয়ারের হাতে ধরা পড়ে প্যাভিলিয়নে ফেরত যান। দ্বিতীয় ইনিংসে ১৫৫ বলে ৩৮ রান তোলেন। এ রানটিই তাঁর সর্বোচ্চ টেস্ট রান। ঐ খেলায় ইংল্যান্ড জয়লাভ করে। চার টেস্ট খেলে সবগুলো টেস্টেই নেতৃত্ব দিয়েছেন তিনি। কিন্তু কোন টেস্টেই তাঁর দল জয়লাভে সক্ষম হয়নি।


title: বান্দুলা ওয়ার্নাপুরা

text: একাদশ শ্রীলঙ্কান হিসেবে ওডিআইয়ে ক্যাপ পরিধান করেন ওয়ার্নাপুরা। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তাঁর ওডিআই অভিষেক ঘটে। ১৯৭৫ সালের ক্রিকেট বিশ্বকাপে অনুষ্ঠিত ঐ খেলাটি শ্রীলঙ্কা দলের প্রথম ওডিআই খেলা ছিল। ঐ খেলায় তিনি মাত্র ৮ রান সংগ্রহ করেন ও তাঁর দল পরাজিত হয়। নিজস্ব পঞ্চম ওডিআইয়ে অনূঢ়া তেনেকুনের আঘাতপ্রাপ্তির কারণে অস্থায়ীভাবে দলের অধিনায়কত্ব করেন। তাঁর অধিনায়কত্বে ১৬ জুন, ১৯৭৯ তারিখে ভারতের বিপক্ষে ক্রিকেট বিশ্বকাপে অংশ নিয়ে শ্রীলঙ্কা প্রথমবারের মতো একদিনের আন্তর্জাতিকে জয়লাভে সক্ষম হয়। ঐ খেলায় তিনি ১৮ রানসহ এক উইকেট লাভ করে দলের জয়ে ভূমিকা রাখেন। প্রতিযোগিতায় সহযোগী সদস্য হিসেবে এ জয়টি একমাত্র জয় ছিল। একদিনের আন্তর্জাতিকে তিনি একটিমাত্র অর্ধ-শতক লাভ করেছেন।


title: বান্দুলা ওয়ার্নাপুরা

text: ১৯৮২ সালে বিদ্রোহী দলের সফরে আরোসা শ্রীলঙ্কা দলে অংশ নিয়ে বিতর্কের কেন্দ্রবিন্দুতে পৌঁছেন। এরফলে তাঁকে আন্তর্জাতিক ক্রিকেটে অংশগ্রহণে নিষেধাজ্ঞা প্রদান করা হয়। পরবর্তীতে অবশ্য এ নিষেধাজ্ঞা প্রত্যাহার করা হলেও তিনি আর আন্তর্জাতিক ক্রিকেটে অংশ নেননি। অবসর পরবর্তীকালে আইসিসি ম্যাচ রেফারিসহ আম্পায়ার হিসেবেও কাজ করেছেন। ২০০১ সালে দুই টেস্ট ও তিনটি ওডিআইয়ে রেফারির দায়িত্ব পালন করেন। এছাড়াও ক্রিকেট কোচ হিসেবেও তাঁর সুনাম রয়েছে। ১৯৯৪ সালে কোচিং পরিচালক হিসেবে মনোনীত হন। পরবর্তীতে জাতীয় দলের কোচ হন। ২০০১ সালে শ্রীলঙ্কা ক্রিকেটের ডাইরেক্টর অব অপারেশন্স পদে যোগ দেন। ২০০৮ সাল পর্যন্ত আট বছর এ দায়িত্বে থেকে পদত্যাগ করেন। বর্তমানে তিনি এশিয়ান ক্রিকেট কাউন্সিলের ডেভেলপম্যান্ট ম্যানেজার হিসেবে কর্মরত।


title: ২০১৫ রোহিঙ্গা শরণার্থী সংকট

text: ২০১৫ সালের জানুয়ারি থেকে মার্চ পর্যন্ত প্রায় ২৫,০০০ রোহিঙ্গা বাংলাদেশ এবং মায়ানমার থেকে জীর্ন কিছু নৌকায় চড়ে থাইল্যান্ড, মালয়েশিয়া এবং ইন্দোনেশিয়ায় পাড়ি দেয়ার ঘটনা উৎঘাটিত হয়, যা ২০১৫ রোহিঙ্গা পাচার সমস্যা হিসেবে পরিচিত। পাচারকালে ইন্দোনেশিয়ায় ১০০ জন, মালয়েশিয়ায় ২০০ জন, এবং থাইল্যান্ডে ১০ জন মৃত্যুবরন করে।


title: ২০১৫ রোহিঙ্গা শরণার্থী সংকট

text: কিছু পরিসংখ্যানে প্রাপ্ত তথ্যমতে মোট ৮০০,০০০ থেকে ১,১০০,০০০ রোহিঙ্গার জনগোষ্ঠির প্রায় ১০০,০০০ রোহিঙ্গা, মায়ানমারের নিপীড়ন এড়াতে দেশত্যাগ করে। এই পর্যন্ত প্রায় ৩,০০০ মায়ানমার এবং বাংলাদেশি মানুষকে নৌকা থেকে উদ্ধার করা হয়েছে বা তারা তীরে আসতে সক্ষম হয়েছে। এছাড়া আরও প্রায় সহস্রাধিক মানুষ খুব সামান্য পরিমাণ খাদ্য এবং খাবার পানি নিয়ে এখনও সমূদ্রে আটকা পড়ে আছে বলে ধারনা করা হয়।


title: ২০১৫ রোহিঙ্গা শরণার্থী সংকট

text: ২০১৫ সালের মে মাসে থাইল্যান্ডের একটি দূর্গম পাহাড়ে ৩২টি অগভীর কবরের সন্ধান পাওয়া যায়। এটি থাইল্যান্ড এবং মালেশিয়ার সীমান্তে অবস্থিত একটি স্থান, যেখানে পাচারের পূর্বে রোহিঙ্গাদেরকে অপেক্ষায় রাখা হত বলে ধারনা করা হয়। এই কবরস্থান থেকে একজন বাংলাদেশিকে জীবিত উদ্ধার করা হয় যাকে নিকটবর্তী একটি হাসপাতালে চিকিৎসা প্রদান করা হয় এবং পরবর্তীতে তার দেয়া তথ্যের ভিত্তিতে সংবাদ সংস্থাগুলি নিশ্চিত হয় যে কবরগুলি অবৈধভাবে পাচারের সময় নিহত বা আহত রোহিঙ্গাদের। ২২ শে মার্চ মায়ানমার নৌবাহিনী এর সমূদ্র উপকূল থেকে একটি জীর্ন নৌকায় ২০৮ জন অভিবাসীকে উদ্ধার করে এবং তদন্তের মাধ্যমে নিশ্চিত করা হয় যে তারা বাংলাদেশ থেকে অবৈধভাবে পাড়ি দিয়েছিলো। ২৪শে মার্চ মালেশিয়ায় পুলিশ দেশটির সীমান্ত অঞ্চলে ১৩৯ টি কবরের সন্ধান পায় এবং ধারনা করা হয় এই কবরগুলিতে বার্মা থেকে পালিয়ে আসা রোহিঙ্গাদের রাখা হয়েছিলো।


title: কলাপাড়া পৌরসভা

text: কলাপাড়া পৌরসভা বাংলাদেশের পটুয়াখালী জেলার অন্তর্গত কলাপাড়া উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয় এটি একটি খ শ্রেনীর পৌরসভা।


title: কলাপাড়া পৌরসভা

text: ১৯৯৭ সালের ১ মার্চ কলাপাড়া উপজেলার ২নং টিয়াখালীর ইউনিয়নের খেপুপাড়া ওবাদুরতলী ২টি মৌজার ৩.৭৫ বর্গ কি.মি. এলাকা নিয়ে ১লা মার্চ গ শ্রেণীর পৌরসভা হিসেবে কলাপাড়া পৌরসভা প্রতিষ্ঠিত হয়। পরবর্তীতে ২০০৯ সালের ৩০ মার্চ এটি খ শ্রেণীর পৌরসভায় উন্নীত হয়।


title: কলাপাড়া পৌরসভা

text: কলাপাড়া পৌরসভার বর্তমান আয়তন ৩.৭৫বর্গ কিলোমিটার। কলাপাড়া পৌরসভা বাংলাদেশের সর্ব দক্ষিনে আন্ধার মানিক নদীর তীরে অবস্থিত। এর উত্তরে, পশ্চিমে ও পূর্বে টিয়াখালী ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: কলাপাড়া পৌরসভা

text: ২০১১ সালের আদমশুমারি অনুসারে, কলাপাড়া পৌরসভা এলাকার জনসংখ্যা প্রায় ১৯,৭৯২ জন। এর মধ্যে পুরুষ ৯৯৪৪ জন ও মহিলা ৯৮৩৮ জন এবং জনসংখ্যার ঘনত্ব প্রতি বর্গ কিলোমিটারে ৪৪৮৯ জন। কলাপাড়া পৌর এলাকায় শিক্ষার হার ৬৬.০৩% ।


title: কুয়াকাটা পৌরসভা

text: কুয়াকাটা পৌরসভা বা কুয়াকাটা পৌরসভা কার্যালয় বাংলাদেশের পটুয়াখালী জেলার অন্তর্গত কলাপাড়া উপজেলার মহিপুর থানার একটি নগরভিত্তিক স্থানীয় সরকার সংস্থা। ২০১০ সালে পৌরসভাটি প্রতিষ্ঠিত হয় এটি একটি গ শ্রেনীর পৌরসভা।


title: কুয়াকাটা পৌরসভা

text: ২০১০ সালের ১৫ ডিসেম্বর কলাপাড়া উপজেলার লতাচাপালি, গঙ্গামতি, কাউয়ারচর, চরচাপালি মৌজা নিয়ে গ শ্রেণীর পৌরসভা হিসেবে কুয়াকাটা পৌরসভা প্রতিষ্ঠিত হয়।


title: কুয়াকাটা পৌরসভা

text: কুয়াকাটা পৌরসভার বর্তমান আয়তন ৮.১১ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: অটোক্যাড

text: অটোক্যাড () একটি গ্রাফিক্স ডিজাইন সফটওয়্যার। এটি অটোডেস্ক ইনকর্পোরেটেড কর্তৃক উদ্ভাবিত টুডি এবং থ্রিডি ইঞ্জিনিয়ারিং গ্রাফিক্স ডিজাইন সফটওয়্যার। অটোক্যাড এর ক্যাড(CAD) শব্দের অর্থ হলো কম্পিউটার এইডে্ড ডিজাইন (Computer Aided Design)। যার শাব্দিক অর্থ হলো কম্পিউটারের সাহায্যে নকশা অঙ্কন। অটোক্যাডের সাহায্যে সাধারণ ড্রইং ছাড়াও ডিজাইন, ব্লক, সিম্বল, লোগো ডিজাইন, গ্রিল ডিজাইন, এমব্রয়ডারী ডিজাইন করা যায়।


title: অটোক্যাড

text: অটোক্যাড ইন্টারেক্ট ক্যাড নামক একটি প্রোগ্রাম থেকে উদ্ভূত হয়েছিল যেটি ১৯৭৭ সালে শুরু করা হয় এবং ১৯৭৯ সালে প্রকাশ করা হয়। এছাড়াও পূর্বেকার অটোডেস্ক ডকুমেন্টসমূহকে মাইক্রোক্যাড নামে অবহিত করা হত এবং যা অটোডেস্কের সহপ্রতিষ্ঠাতা মাইক রিডল কর্তৃক লিখিত পূর্বের অটোক্যাডের গঠন অনুযায়ী লেখা হত।


title: অটোক্যাড

text: অটোডেস্ক কর্তৃক প্রথম সংস্করণটি ১৯৮২ সালের কমডেস্ক আন্তর্জাতিক প্রদর্শনীতে প্রদর্শন করা হয় এবং সে বছরের ডিসেম্বরেই তা অবমুক্ত করা হয়। অটোডেস্ক এর ফ্ল্যাগশিপ পণ্য হিসেবে, ১৯৮৬ সালের মার্চ মাসের মধ্যেই অটোক্যাড বিশ্বব্যাপী সর্ববৃহৎ ক্যাড প্রোগ্রাম হয়ে উঠে। ২০১৮ রিলিজটি উইন্ডোজের জন্য অটোক্যাডের ৩২তম প্রধান রিলিজ হিসেবে চিহ্নিত করা হয়েছে। ২০১৪ অটোক্যাড রিলিজটি ম্যাকের জন্য চতুর্থ ক্রমবর্ধমান বছর হিসেবে চিহ্নিত করা হয়।


title: অটোক্যাড

text: অটোক্যাড .dwg ফাইল ফরম্যাটের মাধ্যমে তথ্য সংরক্ষণ করে।


title: মহানারায়ণ উপনিষদ্

text: মহানারায়ণ উপনিষদ্ দুটি উপনিষদের নাম।


title: ভয়েস ওভার ইন্টারনেট প্রোটোকল

text: ভিওআইপি () এর পূর্ণরূপ হলো Voice Over Internet Protocol (VoIP)। এটি ইন্টারনেটের মাধ্যমে কথা বলার এক ধরণের মাধ্যম। মোবাইল দিয়ে বিশ্বের এক দেশ থেকে অন্য দেশে কথ বলা এমনকি একই দেশের মধ্যে এক স্থান থেকে অন্য স্থানে কথা বলার ক্ষেত্রে ভিওআইপি ব্যবহূত হয়। আর এজন্য অবশ্যই ইন্টারনেট থাকতে হবে। এ পদ্ধতিতে দেশ থেকে বিদেশে কথা বললে অরিজিনেশন এবং বিদেশ থেকে কথা বললে টারমিনেশন হয়। উদাহরণস্বরূপ, বাংলাদেশ থেকে অন্য দেশে (অরিজিনেশন) কল করলে ইন্টারনেটের খরচসহ ঐ দেশের লোকাল কল মূল্য বা কোনো দেশে যদি লোকাল কলের মূল্য না থাকে তবে ফ্রি কল করা যায়। এতে নামমাত্র ইন্টারনেট বিল আসে। বর্তমানে ইন্টারনেটে বিভিন্ন ভিওআইপি সফটওয়্যার পাওয়া যায়। তার মধ্যে উল্লেখযোগ্য হলো, স্কাইপ, ভাইবার, গুগল টক, হোয়াটসঅ্যাপ, ট্যাঙ্গো, ফেসবুক। এসব সফটওয়্যারের মাধ্যমে অডিও কল বা ভিডিও কল অথবা উভয়ই করা সম্ভব। স্মার্টফোন, ট্যাবলেট, ডেস্কটপ, ল্যাপটপ এমনকি ইন্টারনেটের সাথে যুক্ত যন্ত্রাংশের মাধ্যমে ভিওআইপি কল করা সম্ভব। কল এবং মেসেজ থ্রিজি কিংবা ওয়াই-ফাইয়ের মাধ্যমে করা হয়।


title: ভয়েস ওভার ইন্টারনেট প্রোটোকল

text: ভিওআইপি কল বিভিন্ন প্রোটোকলের মাধ্যমে করা সম্ভব। তার মধ্যে উল্লেখযোগ্য কয়েকটি হলো:


title: বোরহানউদ্দিন পৌরসভা

text: বোরহানউদ্দিন পৌরসভা বাংলাদেশের ভোলা জেলার অন্তর্গত বোরহানউদ্দিন উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা।


title: বোরহানউদ্দিন পৌরসভা

text: ১৯৯৮ সালে বোরহানউদ্দিন উপজেলার বড়মানিকা, ছোট মানিকা, কুতুবা ও চর গাজীপুর মৌজার একাংশ নিয়ে ‘‘গ’’ শ্রেণীর পৌরসভা হিসেবে বোরহানউদ্দিন পৌরসভা প্রতিষ্ঠিত হয়। পরবর্তীতে ২০০৬ সালের ৫ অক্টোবর ‘‘খ’’ শ্রেণীতে ও ২০১৫ সালের ফেব্রুয়ারীতে ‘‘ক’’ শ্রেণীর পৌরসভায় উন্নীত হয়।


title: বোরহানউদ্দিন পৌরসভা

text: পৌরসভার প্রথম প্রশাসক হিসেবে তৎকালীন বোরহানউদ্দিন উপজেলা নির্বাহী কর্মকর্তা সুধীর কুমার দাস দায়িত্ব পালন করেন। ১৯৯৯ সালের মার্চে পৌরসভার ১ম নির্বাচন অনুষ্ঠিত হয়। মরহুম বশির আহম্মদ মিয়া প্রথম নির্বাচিত চেয়ারম্যান হিসেবে নির্বাচিত হয়ে ৮ এপ্রিল ১৯৯৯ থেকে ১৩ আগস্ট ২০০১ পর্যন্ত দায়িত্ব পালন করেন। তার মৃত্যুর পর তৎকালীন প্যানেল চেয়ারম্যান-১ এ.এম.এম কালীমুল্লাহ ভারপ্রাপ্ত চেয়ারম্যান হিসেবে কিছুকাল দায়িত্ব পালন করেন ও দায়িত্বরত অবস্থায় উপ-নির্বাচনে জনাব সাইদুর রহমান মিলন মিয়া চেয়ারম্যান হিসেবে নির্বাচিত হন। তিনি ৩ মার্চ ২০০২ থেকে দায়িত্ব পালন শুরু করেন ও ২০০৩ সালে অনুষ্ঠিত দ্বিতীয় পৌর নির্বাচনে পুনরায় নির্বাচিত হয়ে ২০১১ সালের ১৫ ফেব্রুয়ারি পর্যন্ত চেয়ারম্যান ও মেয়র পদে দায়িত্ব পালন করেন। সর্বশেষ ২০১১ সালের ১৩ জানুয়ারি তৃতীয় পৌর নির্বাচন অনুষ্ঠিত হয় ও এতে মোঃ রফিকুল ইসলাম মেয়র নির্বাচিত হয়ে বর্তমানে দায়িত্ব পালন করছেন।


title: বোরহানউদ্দিন পৌরসভা

text: বোরহানউদ্দিন পৌরসভার আয়তন ৩.২৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগণের প্রত্যক্ষ ভোটে নির্বাচিত হয়ে থাকেন।


title: বোরহানউদ্দিন পৌরসভা

text: ২০১১ সালের আদমশুমারি অনুসারে, বোরহানউদ্দিন পৌরসভা এলাকার জনসংখ্যা ১৩,১১০ জন। বোরহানউদ্দিন পৌরসভার জনগণের শিক্ষার হার ৫০% ও স্বাক্ষরতার হার ৯০%। শিক্ষার জন্য পৌর এলাকায় ২টি ডিগ্রী কলেজ,৩টি মাধ্যমিক বিদ্যালয়, ২টি কারিগরী বিদ্যালয়, ৫টি প্রাথমিক বিদ্যালয়, ২টি আলিম মাদ্রাসা, ৪টি কিন্ডারগার্টেন সহ আরো বেশকিছু শিক্ষা প্রতিষ্ঠান রয়েছে।


title: মার ডেল প্লাটা

text:
মার ডেল প্লাটা আটলান্টিক মহাসাগরের তীরবর্তী আর্জেন্টিনার একটি শহর। বুয়েনোস আইরেস থেকে দক্ষিণে অবস্থিত এই শহর। মার ডেল প্লাটা বুয়েনোস আইরেসের দ্বিতীয় বৃহত্তম শহর। "মার ডেল প্লাটা" নামটির অর্থ "প্লেট অঞ্চলের সমুদ্র" বা "প্লেট অঞ্চলের সাথে সমুদ্রের সংযোগ"। শহরটি অন্যতম প্রধান সমুদ্র উপকূল এবং আর্জেন্টিনার বৃহত্তম সমুদ্র-সৈকত। শহরের জনসন্ংখ্যা মোট ৬১৪, ৩৫০ ( অনুযায়ী)। এটি আর্জেন্টিনার ৭ম বৃহত্তম শহর।
মার ডেল প্লাটা


title: ভিক্ষুকোপনিষদ্

text: ভিক্ষুকোপনিষদ্ (, IAST: Bhikṣuka Upaniṣad) হল সংস্কৃত ভাষায় রচিত একটি অপ্রধান উপনিষদ্। এটি হিন্দুধর্মের একটি ধর্মগ্রন্থ।


title: ভিক্ষুকোপনিষদ্

text: "ভিক্ষুকোপনিষদ্" গ্রন্থে চার ধরনের হিন্দু সন্ন্যাসী এবং তাঁর খাদ্যাভ্যাস ও জীবনযাত্রা প্রণালীর বর্ণনা দেওয়া হয়েছে। চারটি শাখারই আধ্যাত্মিক মুক্তির পন্থাটি হল যোগ। এঁদের মধ্যে ‘পরমহংস’ শাখার সন্ন্যাসীদের কথাই এই গ্রন্থে অধিকতর পরিসরে আলোচিত হয়েছে। বলা হয়েছে যে, তাঁরা একাকী বাস করেন, সকলের সঙ্গে মিষ্ট ব্যবহার করেন, তাঁদের চিন্তায় দ্বৈতবোধ নেই এবং তাঁরা তাঁদের আত্মা ও ব্রহ্মের ধ্যানে মগ্ন থাকেন।


title: ভিক্ষুকোপনিষদ্

text: ‘ভিক্ষুক’ শব্দের অর্থ ‘ভিক্ষোপজীবী’ বা ‘সন্ন্যাসী’। এই শব্দটি ‘ভিক্ষু’ শব্দ থেকে এসেছে। ‘ভিক্ষু’ শব্দের অর্থ ‘যিনি সম্পূর্ণ ভিক্ষার দ্বারা জীবন নির্বাহ করেন।’


title: ভিক্ষুকোপনিষদ্

text: "ভিক্ষুকোপনিষদ্" গ্রন্থের রচয়িতার নাম জানা যায় না। এই গ্রন্থের রচনার তারিখও অজ্ঞাত। সম্ভবত মধ্যযুগের শেষ ভাগ বা আধুনিক যুগের প্রথম ভাগে (খ্রিস্টীয় ১৪শ বা ১৫শ শতাব্দী) এই গ্রন্থ রচিত হয়েছিল। এই গ্রন্থের উৎস প্রাচীন। কারণ, এই গ্রন্থের বিষয়বস্তু "আশ্রমোপনিষদ্" গ্রন্থের ৪র্থ অধ্যায়ের মূল বিবরণির অনুরূপ। উল্লেখ্য, "আশ্রমোপনিষদ্" গ্রন্থটি আনুমানিক খ্রিস্টীয় ৩য় শতাব্দীতে রচিত। উভয় গ্রন্থেই চার প্রকার তপস্বী ও তাঁদের জীবনযাত্রার প্রণালী বর্ণিত হয়েছে। দুই গ্রন্থের মধ্যে কয়েকটি নগন্য পার্থক্য রয়েছে। উদাহরণস্বরূপ, প্রাচীনতর "আশ্রমোপনিষদ্" গ্রন্থে বলা হয়েছে যে, প্রত্যেক শাখা সন্ন্যাসীরা মুক্তির জন্য আত্মজ্ঞান লাভ করতে চান। অন্যদিকে "ভিক্ষুকোপনিষদ্" গ্রন্থে বলা হয়েছে যে, তাঁরা যোগের পথ অনুসরণ করে মুক্তিলাভ করতে চান।


title: ভিক্ষুকোপনিষদ্

text: "ভিক্ষুকোপনিষদ্" গ্রন্থটি একটি অপ্রধান উপনিষদ্। এটি শুক্ল যজুর্বেদের সঙ্গে যুক্ত। এটি হিন্দুধর্মের ‘সন্ন্যাস উপনিষদ্’ বর্গের অন্তর্ভুক্ত। আধুনিক যুগের সংকলন "মুক্তিকোপনিষদ্" গ্রন্থে রাম ও হনুমানের কথোপকথনের আকারে যে ১০৮টি উপনিষদের তালিকা দেওয়া রয়েছে, তাতে "ভিক্ষুকোপনিষদ্" গ্রন্থের ধারাবাহিক সংখ্যাটি হল ৬০। "ভিক্ষুকোপনিষদ্" শিরোনামে কয়েকটি পাণ্ডুলিপি এখনও পাওয়া যায়।


title: ভিক্ষুকোপনিষদ্

text:
"ভিক্ষুকোপনিষদ্" গ্রন্থটি একটি মাত্র অধ্যায়ে পাঁচটি শ্লোকে বিন্যস্ত। প্রথম শ্লোকে বলা হয়েছে যে, চার প্রকার ভিক্ষুক মুক্তিকামী। এঁরা হলেন ‘কুটিচক’, ‘বহূদক’, ‘হংস’ ও ‘পরমহংস’। এই গ্রন্থে চার প্রকার সন্ন্যাসীর মিতব্যয়ী জীবনযাত্রা প্রণালীর কথা বর্ণিত হয়েছে। সেই সঙ্গে বলা হয়েছে, তাঁরা প্রত্যেকেই যোগের পথে মোক্ষ অর্জনকেই জীবনের লক্ষ্য মনে করেন। প্রথম তিন প্রকার ভিক্ষুকের বর্ণনা সংক্ষেপে দেওয়া হয়েছে। অন্যদিকে চতুর্থ প্রকার ভিক্ষুক বা ‘পরমহংস’ শ্রেণির সন্ন্যাসীদের কথাই এই গ্রন্থে সর্বাধিক পরিসরে আলোচিত হয়েছে।
"ভিক্ষুকোপনিষদ্" অনুসারে, কুটিচক সন্ন্যাসীরা দিনে আট গ্রাস খাদ্য গ্রহণ করেন। যে সকল বিশিষ্ট প্রাচীন ঋষি কুটিচক শ্রেণিভুক্ত, তাঁদের মধ্যে উল্লেখযোগ্য গৌতম, ভরদ্বাজ, যাজ্ঞবল্ক্য ও বশিষ্ঠ।


title: ভিক্ষুকোপনিষদ্

text: বহূদক সন্ন্যাসীরা একটি কমণ্ডলু ও ‘ত্রিদণ্ড’ নামক লাঠি বহন করেন। তাঁরা মাথায় জটা রাখেন এবং গৈরিক বস্ত্র পরিধান করেন। তাঁরা যজ্ঞোপবীতও পরিধান করেন। বহূদক সন্ন্যাসীরা মাংস বা মধু খান না। তাঁরা দিনে আট গ্রাস খাদ্যের জন্য ভিক্ষাবৃত্তি অবলম্বন করেন।


title: ভিক্ষুকোপনিষদ্

text: হংস সন্ন্যাসীরা হলেন পরিব্রাজক। তাঁরা কোনো গ্রামে এক রাত্রি বা কোনো শহরে পাঁচ রাত্রির বেশি অবস্থান করেন না। তীর্থস্থানে তাঁরা সাত রাত্রির বেশি অবস্থান করেন না। প্রতিদিন গোমূত্র পান এবং গোময় ভক্ষণ হল হংস সন্ন্যাসীদের কঠোর তপশ্চর্যার অংশ। তাঁদের খাদ্যের পরিমাণ চন্দ্রকলার হ্রাসবৃদ্ধি অনুসারে ভিন্ন ভিন্ন হয়। একে বলা হয় ‘চান্দ্রায়ণ’ ব্রত। অমাবস্যার পরদিন তাঁরা এক গ্রাস মাত্র খাদ্য গ্রহণ করেন। এরপর চন্দ্রকলার বৃদ্ধি অনুসারে তাঁরাও এক এক গ্রাস করে অধিক পরিমাণে খাদ্য গ্রহণ করতে থাকেন। এই ভাবে পূর্ণিমার পরদিন তাঁরা পনেরো গ্রাস খাদ্য গ্রহণ করেন। এরপর থেকে তাঁরা এক এক গ্রাস করে অল্প পরিমাণে খাদ্য গ্রহণ করতে থাকেন। এই ভাবে পরবর্তী অমাবস্যার পরদিন তাঁরা এক গ্রাস মাত্র খাদ্য গ্রহণ করেন।


title: ভিক্ষুকোপনিষদ্

text: "ভিক্ষুকোপনিষদ্" গ্রন্থে কয়েকটি নাম সহ পরমহংস (আক্ষরিক অর্থে, ‘শ্রেষ্ঠ পরিযায়ী পাখি’) সন্ন্যাসীদের বিবরণ দেওয়া হয়েছে। এই তালিকায় সম্বর্তক, আরুণি, শ্বেতকেতু, জড়ভরত, দত্তাত্রেয়, শুক, বামদেব ও হরিতকের নাম পাওয়া যায়। তাঁরা দিনে আট গ্রাস খাদ্য গ্রহণ করেন এবং নির্জনে বাস করেন। তাঁরা বস্ত্র পরিধান করেন অথবা নগ্ন অবস্থায় থাকেন অথবা ছিন্ন বস্ত্রখণ্ড পরিধান করেন।


title: ভিক্ষুকোপনিষদ্

text:
এই উপনিষদের অবশিষ্ট শ্লোকগুলিতে পরমহংস শ্রেণির সন্ন্যাসীদের ধর্মমতের বিবরণ দেওয়া হয়েছে। উদাহরণস্বরূপ:
পরমহংস সন্ন্যাসীরা নির্জনে কোনো পরিত্যক্ত বাড়িতে, মন্দিরে, খড়ের চালবিশিষ্ট কুঁড়েঘরে, বল্মীকের ঢিপিতে, গাছের কোটরে বা মুক্ত প্রাঙ্গনে বাস করেন। এই উপনিষদের মতে, এই নির্জনবাসী সন্ন্যাসীরা ব্রহ্মের পথে অনেক দূর অগ্রসর হন। তাঁরা শুদ্ধচিত্ত ও ‘পরমহংস’।


title: ভিক্ষুকোপনিষদ্

text: "ভিক্ষুকোপনিষদ্" গ্রন্থে সন্ন্যাসীদের শ্রেণিবিন্যাস, তাঁদের মিতাহার অভ্যাস ও সরল জীবনযাত্রা প্রণালীর কথা "মহাভারত" গ্রন্থেও (১। ৭। ৮৬-৮৭ ও ১৩। ১২৯) পাওয়া যায়।


title: ভিক্ষুকোপনিষদ্

text: প্রিন্সটন ইউনিভার্সিটির নৃতত্ত্ব বিভাগের এমিরিটাস অধ্যাপক বলেছেন যে, "ভিক্ষুকোপনিষদ্" গ্রন্থে স্বীকৃত ধারণাগুলি "জৈমিনীয় ব্রাহ্মণ" ইত্যাদি বৈদিক সাহিত্য থেকে গৃহীত। "নারদপরিব্রাজকোপনিষদ্" ও "বৃহৎসন্ন্যাসোপনিষদ্" প্রভৃতি অন্যান্য উপনিষদেও এই ধারণাগুলি বিবৃত হয়েছে। এই সকল ধর্মগ্রন্থে বলা হয়েছে, সন্ন্যাসী তিনিই যিনি আধ্যাত্মিকতার অনুসন্ধানে রত হয়ে “সামাজিক জগৎ থেকে নিজেকে বিচ্ছিন্ন করবেন এবং সামাজিক প্রথা ও রীতিনীতির প্রতি ঔদাসিন্য বজায় রাখবেন।”


title: ভিক্ষুকোপনিষদ্

text: যেখানে ‘ঠিক ও ভুল’, সমাজে জনপ্রিয় ‘সত্য ও অসত্য’, দৈনন্দিরন নৈতিকতা এবং জগতে যা কিছু ঘটছে তার প্রতি ঔদাসিন্য সন্ন্যাসীর ধর্ম। তিনি “সত্য ও অসত্যকে” বর্জন করার পর “যা দ্বারা এগুলিত বর্জিত হয়েছে তাকেও বর্জন করবেন।” সন্ন্যাসী সম্পূর্ণ আত্মায় নিমগ্ন থাকবেন এবং আত্মাকেও ব্রহ্ম বলে জানবেন।


title: সুজাউদ্দৌলা

text: সুজা-উদ-দৌলা (, ) (জন্ম – মৃত্যু ) ছিলেন আওধের সুবেদার নবাব। ১৭৫৪ সালের ৫ অক্টোবর থেকে ১৭৭৫ সালের ২৬ জানুয়ারি পর্যন্ত তিনি নবাব হিসেবে আসীন ছিলেন।


title: সুজাউদ্দৌলা

text: সুজা-উদ-দৌলা ভারতের ইতিহাসে দুইটি গুরুত্বপূর্ণ যুদ্ধে ভূমিকা রাখার কারণে অধিক পরিচিত। এগুলো হল পানিপথের তৃতীয় যুদ্ধ এবং বক্সারের যুদ্ধ। পানিপথের তৃতীয় যুদ্ধে বিজয়ের ফলে মারাঠা শক্তির আধিপত্য খর্ব হয়। তিনি বক্সারের যুদ্ধে বাংলার নবাব মীর কাশিমের মিত্রপক্ষ ছিলেন তবে এই যুদ্ধে তারা পরাজিত হন।


title: সুজাউদ্দৌলা

text: সুজা-উদ-দৌলা ছিলেন মুঘল প্রধান উজির সফদর জঙের সন্তান। বাল্যকাল থেকে তিনি অধিনস্তদের উপর নিয়ন্ত্রণ বজায় রাখতে সক্ষম ছিলেন যা তাকে সম্রাট দ্বিতীয় শাহ আলমের প্রধান উজির হতে সহায়তা করে। রঘুজি ভোসলে ও তার মারাঠারা বাংলায় হানা দিলে সুজা-উদ-দৌলা আলীবর্দী খানকে বিভিন্ন সময় সহায়তা করেছেন।


title: সুজাউদ্দৌলা

text: সফদর জঙের মৃত্যুর পর সুজা-উদ-দৌলা মুঘল সম্রাট আহমেদ শাহ বাহাদুর কর্তৃক আওধের নবাব হিসেবে স্বীকৃত হন।


title: সুজাউদ্দৌলা

text: সুজা-উদ-দৌলার সাথে ইমাদ উল মুলকের রেষারেষি ছিল। সিকান্দারাবাদের যুদ্ধের পরে ইমাদ উল মুলকের প্রভাব শুরু হয়। তিনি সম্রাট আহমেদ শাহ বাহাদুরকে অন্ধ করে তার স্থলে দ্বিতীয় আলমগীরকে সিংহাসনে বসান। আহমেদ শাহ দুররানির সাথে শান্তিপূর্ণ সন্ধি ত্যাগ করতে অস্বীকার করায় দ্বিতীয় আলমগীর ও তার ছেলে আলি গওহর উভয়ে ইমাদ উল মুলকের হাতে নিগৃহিত হন। এছাড়াও তারা ইমাদ উল মুলককে মারাঠাদের সাথে তার সম্পর্কের কারণে পদত্যাগ করতে বলেছিলেন।


title: সুজাউদ্দৌলা

text: ষড়যন্ত্র টের পাওয়ার পর যুবরাজ আলি গওহর দিল্লি থেকে পালিয়ে যান। ষড়যন্ত্রের ফলে সম্রাট দ্বিতীয় আলমগীর নিহত হয়েছিলেন। সুজা-উদ-দৌলা এসময় আলি গওহরকে স্বাগত জানান ও সুরক্ষা দেন। আলি গওহর নিজেকে দ্বিতীয় শাহ আলম ঘোষণা দেন এবং সুজা-উদ-দৌলাকে সাম্রাজ্যের প্রধান উজির হিসেবে স্বীকৃতি দেন। তারা উভয়ে সদাশিবরাও ভাও কর্তৃক সিংহাসন লাভকারী তৃতীয় শাহজাহানের বিরুদ্ধে দাঁড়ান।


title: সুজাউদ্দৌলা

text: ব্রিটিশ ইস্ট ইন্ডিয়া কোম্পানি ও মীর জাফরের কাছ থেকে মুঘল সাম্রজ্যের পূর্বাঞ্চলীয় বাংলা দখল করে নেয়া জন্য দ্বিতীয় শাহ আলমকে পরামর্শ প্রদান করা হয়। সুজা-উদ-দৌলা, নাজিব-উদ-দৌলা ও মির্জা জওয়ান বখত আহমেদ শাহ দুররানির সাথে মিত্রতা গড়ে তোলেন। পানিপথের তৃতীয় যুদ্ধে তারা আহমেদ শাহ দুররানিকে সহায়তা করেছিলেন।


title: সুজাউদ্দৌলা

text: মুঘল সম্রাট দ্বিতীয় আলমগীরের হত্যার কারণে দিল্লি থেকে পলায়নের পর আলি গওহরকে সুজা-উদ-দৌলা স্বাগত জানান। সুজা-উদ-দৌলা তাকে নিশ্চিত করেন যে তিনি ও নাজিব-উদ-দৌলা মারাঠাদের বিরুদ্ধে অগ্রসর হবেন যদি আলি গওহর মুঘল সেনাবাহিনীকে ব্রিটিশ ইস্ট ইন্ডিয়া কোম্পানির বিরুদ্ধে পরিচালিত করেন।


title: সুজাউদ্দৌলা

text: পানিপথের তৃতীয় যুদ্ধে সুজা-উদ-দৌলার পক্ষ নির্বাচন যুদ্ধের ফলাফলে খুবই গুরুত্বপূর্ণ ভূমিকা রেখেছে। তিনি এই যুদ্ধে আহমেদ শাহ দুররানির পক্ষে যোগ দেন। মুঘল সাম্রাজ্যের প্রধান উজির হিসেবে তিনি বড় আকারের সেনাদলের নেতৃত্ব দিয়েছেন।


title: সুজাউদ্দৌলা

text: সুজা-উদ-দৌলা বক্সারের যুদ্ধে অংশ নিয়েছেন। এই যুদ্ধে সুজা-উদ-দৌলা, দ্বিতীয় শাহ আলম ও মীর কাশিমের জোট বাহিনী ব্রিটিশ ইস্ট ইন্ডিয়া কোম্পানির কাছে পরাজিত হয়। ভারতের ইতিহাসে এই যুদ্ধ অন্যতম গুরুত্বপূর্ণ।


title: সুজাউদ্দৌলা

text: সুজা-উদ-দৌলা পরে মারাঠাদের সহায়তায় ব্রিটিশদের সাথে লড়াই করেন। এতে তিনি পরাজিত হন। ১৭৬৫ সালের ১৬ আগস্ট তিনি এলাহাবাদের চুক্তিতে স্বাক্ষর করেন যাতে বলা হয় কোরা ও এলাহাবাদ জেলা দুটি কোম্পানির হাতে চলে যাবে এবং কোম্পানি আওধ থেকে ৫০ লক্ষ রুপি পাবে। ব্রিটিশরা আওধে মুক্ত বাণিজ্যের অধিকার পাবে এবং যুদ্ধের সময় পরস্পরকে সহায়তা করবে।


title: সুজাউদ্দৌলা

text: ব্রিটিশ নিরাপত্তার মূল্য এবং যুদ্ধের সহায়তা হিসেবে আওধ চুনার দুর্গ এবং এরপর বেনারস, গাজিপুর ও শেষপর্যন্ত এলাহাবাদের অধিকার ত্যাগ করে।


title: সুজাউদ্দৌলা

text: আসাদপুরের যুদ্ধের পর সুজা-উদ-দৌলা এবং হাফিজ রহমত খান ১৭৭২ সালে মারাঠাদের দিল্লি থেকে বিতাড়িত করেন।


title: সুজাউদ্দৌলা

text: সুজা-উদ-দৌলা ১৭৭৫ সালের ২৬ জানুয়ারি আওধের রাজধানী ফৈজাবাদে মারা যান। এখানে তাকে দাফন করা হয়। তার মাজার গুলাব বাড়ি বলে পরিচিত।


title: ভাজক কলা

text: "ভাজক কোষ" দিয়ে ভাজক টিস্যু ("Meristematic tissue") গঠিত হয়৷ এই টিস্যুর কোষগুলো বার বার বিভক্ত হয়, ফলে উদ্ভিদের বৃদ্ধি ঘটে। ভাজক টিস্যু হতেই অন্যান্ন স্হায়ী টিস্যু সৃষ্ট হয়৷


title: দৌলতখান পৌরসভা

text: দৌলতখান পৌরসভা বাংলাদেশের ভোলা জেলার অন্তর্গত দৌলতখান উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘খ’’ শ্রেনীর পৌরসভা।


title: দৌলতখান পৌরসভা

text: ১৯৯৮ সালে ‘‘গ’’ শ্রেণীর পৌরসভা হিসেবে দৌলতখান পৌরসভা প্রতিষ্ঠিত হয়। পরবর্তীতে ২০১১ সালের ১১ সেপ্টেম্বর এটি “খ” শ্রেণীতে উন্নীত হয়।


title: দৌলতখান পৌরসভা

text: দৌলতখান পৌরসভার আয়তন ২.৫০ বর্গ কিলোমিটার। এর উত্তরে চরপাতা ইউনিয়ন, পূর্বে ভবানীপুর ইউনিয়ন, দক্ষিণে সৈয়দপুর ইউনিয়ন এবং পশ্চিমে চরখলিফা ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: দৌলতখান পৌরসভা

text: ২০১১ সালের আদমশুমারি অনুসারে, দৌলতখান পৌরসভা এলাকার জনসংখ্যা ৩০,১১২ জন। এর মধ্যে পুরুষ ১৫,২০২ জন ও মহিলা ১৪,৯১০ জন এবং বাৎসরিক জনসংখ্যা বৃদ্ধির হার ১ % । পৌর এলাকায় হোল্ডিং সংখ্যা মোট হোল্ডিং সংখ্যা ৩,৫০০ টি।শিক্ষার জন্য দৌলতখান পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ৭টি প্রাথমিক বিদ্যালয়, ৭টি মাদ্রাসা, ৩টি কিন্ডারগার্টেন সহ আরো বেশকিছু শিক্ষা প্রতিষ্ঠান রয়েছে।


title: কৃষ্ণোপনিষদ্

text: কৃষ্ণ উপনিষদ্ (সংস্কৃত: कृष्ण उपनिषत्) বা কৃষ্ণোপনিষদ্ হল হিন্দুধর্মের ১০৮টি উপনিষদের অন্যতম। এটি একটি অপ্রধান উপনিষদ্। এই উপনিষদ্‌টি হিন্দু দেবতা কৃষ্ণের প্রতি উৎসর্গিত। "অথর্ববেদ"-এর সঙ্গে যুক্ত "কৃষ্ণোপনিষদ্" হল একটি বৈষ্ণব উপনিষদ্।


title: কৃষ্ণোপনিষদ্

text: এই উপনিষদ্‌টি একটি প্রতীকী পুরাণ। এই উপনিষদে বর্ণিত হয়েছে, কীভাবে বিষ্ণুর অবতার রাম কৃষ্ণ রূপে জন্মগ্রহণ করেন এবং কীভাবে বিভিন্ন দেবদেবী ও গুণাবলি কৃষ্ণের জীবনে ব্যক্তি বা বস্তুর রূপ ধারণ করে।


title: কৃষ্ণোপনিষদ্

text: "কৃষ্ণোপনিষদ্" গ্রন্থটির রচনাকাল অজ্ঞাত। সম্ভবত এটি মধ্যযুগে রচিত হয়েছিল। "কৃষ্ণোপনিষদ্" ও "কৃষ্ণ উপনিষদ্" উভয় শিরোনামেই এই গ্রন্থটির পাণ্ডুলিপি পাওয়া গিয়েছে। তেলুগু ভাষায় "মুক্তিকোপনিষদ্" গ্রন্থে তাতে রাম কর্তৃক হনুমানের কাছে বর্ণিত ১০৮টি উপনিষদের তালিকা এই উপনিষদ্‌টির ক্রম ৯৬তম।


title: কৃষ্ণোপনিষদ্

text: "কৃষ্ণোপনিষদ্" দুটি খণ্ডে বিভক্ত। প্রথম খণ্ডটি কাব্যে এবং দ্বিতীয় খণ্ডটি গদ্যে রচিত। যদিও "কৃষ্ণোপনিষদ্" গ্রন্থের কোনও কোনও পাণ্ডুলিপিতে দ্বিতীয় খণ্ডটি পাওয়া যায় না।


title: কৃষ্ণোপনিষদ্

text: "কৃষ্ণোপনিষদ্" গ্রন্থের শুরুতে দেখা যায়, ঋষিরা বনে বিষ্ণুর ৭ম অবতার রামের সঙ্গে দেখা করতে আসলেন। রামকে দেখে মুগ্ধ হয়ে তাঁরা তাঁকে আলিঙ্গন করতে চাইলেন। রাম তাঁদের উপদেশ দিলেন দিব্য প্রেমের এহেন অভিপ্রকাশের জন্য কিছুকাল অপেক্ষা করতে। রাম বললেন, ঋষিরা যদি যোগবলে নারীদেহও ধারণ করেন, তবু তিনি তাঁদের আলিঙ্গন করতে পারবেন না। কারণ, তিনি তাঁর পত্নী সীতার প্রতি প্রতিজ্ঞাবদ্ধ। তিনি আরও বললেন যে, তিনি কৃষ্ণ রূপে অবতার গ্রহণ করবেন এবং ঋষিরা গোপী (গোয়ালিনী) রূপে পুনরায় জন্মগ্রহণ করবেন। তখনই তাঁরা তাঁকে আলিঙ্গন করতে পারবেন। রামের এই কথা শুনে ঋষিরা আনন্দিত হলেন।


title: কৃষ্ণোপনিষদ্

text: এরপর এই উপনিষদে কৃষ্ণ অবতার ও তাঁর জীবনের বর্ণনা দেওয়া হয়েছে। স্বর্গকে বর্ণনা করা হয়েছে কৃষ্ণের বাল্যলীলাস্থল গোকুল রূপে। বিষ্ণু গোপ (রাখাল) রূপে কৃষ্ণ অবতার গ্রহণ করলেন। এই গ্রন্থে বলা হয়েছে, তাঁর রাখাল সখারা হলেন স্বর্গের দেবতা। তাঁর পালক পিতামাতা নন্দ হলেন আনন্দ ও যশোদা হলেন মোক্ষ। যাঁরা তপস্যা করেছেন, তাঁরা গোকুলে বৃক্ষ রূপে জন্মগ্রহণ করেন। প্রণব বা ওঁ কৃষ্ণের মাতা দেবকী এবং বেদের নিগম কৃষ্ণের পিতা বসুদেব রূপে জন্মগ্রহণ করেন। বেদের স্তোত্রগুলি গাভীর রূপ ধারণ করে। উপনিষদের শ্লোকগুলি ১৬,১০৮ গোপিনীর রূপ ধারণ করে ব্রহ্ম রূপী কৃষ্ণের প্রতি আকৃষ্ট হন এবং তাঁরা প্রত্যেকে হন "ঋগ্বেদ" গ্রন্থের স্তোত্রে বর্ণিত পরব্রহ্ম।


title: কৃষ্ণোপনিষদ্

text: দয়া তাঁর ‘মা’ রোহিণী, ভুদেবী তাঁর পত্নী সত্যভামা হন। শান্তি হন তাঁর সখা সুদাম। ক্রোধ, লোভ ও পাপেরা অসুর হয়। ‘দম’ (আত্মসংযম), সত্য ও দুগ্ধসমুদ্র হন যথাক্রমে উদ্ধব, অক্রুর এবং কৃষ্ণের খেলাচ্ছলে ভাঙা ননীর পাত্র। ঋষি কশ্যপ ও দেবজননী অদিতি হন সেই দণ্ড ও রজ্জু দেগুলির সঙ্গে দুষ্টু কৃষ্ণকে বেঁধে রাখা হত। শিব, কালী ও মায়া হন যথাক্রমে কৃষ্ণের অস্ত্র তরবারি, গদা ও ধনুক। তাঁর হাতের পদ্মটি ছিলেন ব্রহ্মাণ্ডের উৎসব। কৃষিকার্যের ঋতু শরৎ তাঁর খাদ্য। বিষ্ণুর বাসস্থান বৈকুণ্ঠ পৃথিবীতে পুনঃসৃজিত হয়।


title: কৃষ্ণোপনিষদ্

text: "কৃষ্ণোপনিষদ্" গ্রন্থের দ্বিতীয় খণ্ডে একটি প্রতীকী পুরাণকথা বর্ণিত হয়েছে। এই পুরাণকথার উপজীব্য বিষয় কীভাবে জীব ও গুণাবলি ব্রহ্মাণ্ডে আবির্ভূত হয়েছে। এই গ্রন্থ অনুসারে, বিষ্ণু হলেন সর্বোচ্চ সত্য। তিনি ‘সঙ্কর্ষণ’ নাম ধারণ করে এক জীব হিসেবে প্রথম জন্মগ্রহণ করেন। তাঁর ইচ্ছা ছিল সন্তানের জন্মদান। প্রথমে তিনি প্রেমের দেবতা প্রদ্যুম্নের জন্ম দেন। প্রদ্যুম্ন অনিরুদ্ধ (মুক্তি), অহংকার ও হিরণ্যগর্ভের জন্ম দেন। হিরণ্যগর্ভ জন্ম দেন প্রজাপতিগণ, মারিচী, বায়ু, স্থাণু, দক্ষ, কর্দম, প্রিয়ব্রত ও উত্তানপাদের। এঁরাই ব্রহ্মাণ্ডে সকল প্রাণীর জন্মদাতা।


title: কৃষ্ণোপনিষদ্

text: এই গ্রন্থ অনুসারে, বিষ্ণুর শেষনাগের অংশগুলি হল সকল বস্তু ও প্রাণ এবং জ্ঞান এবং জ্ঞানের জ্ঞান। তিনি দক্ষতা ও ধর্ম। ব্রহ্মাণ্ডের উৎস সংক্রান্ত এই বিষয়ের ধ্যান করলে, বিষ্ণুর সর্বোচ্চ সত্ত্বার ধ্যান করলে এবং তাঁর নাম ও গুণাবলি বারংবার জপ করলে মুক্তিলাভ করা যায়।


title: কৃষ্ণোপনিষদ্

text: দেবদেবীরা কৃষ্ণের সাহচর্য পাওয়ার জন্য মর্ত্যে আবির্ভূত হয়েছিলেন। তাঁর কৃষ্ণপ্রেমের মাধ্যমে আনন্দ লাভ করেছিলেন। "কৃষ্ণোপনিষদ্" ভক্তিযোগের কথা প্রচার করে। এই উপনিষদের মধ্যে ঈশ্বরের প্রতি প্রেম ও ভক্তির মাধ্যমে মুক্তিলাভ সম্ভব। এই উপনিষদ্‌টি সম্ভবত কৃষ্ণধর্ম থেকে উৎসারিত। উল্লেখ্য, কৃষ্ণধর্মে কৃষ্ণকে বিষ্ণুর অবতারমাত্র মনে করা হয় না। বরং এই ধর্মে কৃষ্ণ হলেন বিষ্ণু ও বিষ্ণুর অন্যান্য অবতারের উৎস। কৃষ্ণ হলেন স্বয়ং ভগবান এবং বিষ্ণুর উর্ধ্বে তাঁর স্থান।


title: কৃষ্ণোপনিষদ্

text: বৈষ্ণব দার্শনিক বল্লভাচার্য এই উপনিষদের টীকায় লিখেছেন যে, গোপ ও গোপীরা হলেন কৃষ্ণের সখা ও সখী। সেখানকার লোভী ব্যক্তিরা হলেন অসুর। তিনি আরও লিখেছেন যে, অজ্ঞানতার পাঁচটি রূপের প্রতীক পাঁচ দুষ্ট ব্যক্তি। তাঁদের কৃষ্ণ ধ্বংস করেন।


title: লালমোহন পৌরসভা

text: লালমোহন পৌরসভা বা লালমোহন পৌরসভা কার্যালয় বাংলাদেশের ভোলা জেলার অন্তর্গত লালমোহন উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা।


title: লালমোহন পৌরসভা

text: ১৯৯০ সালের ৯ ডিসেম্বর ‘‘গ’’ শ্রেণীর পৌরসভা হিসেবে লালমোহন পৌরসভা প্রতিষ্ঠিত হয়। পরবর্তীতে ২০০১ সালের ২৪ ডিসেম্বর এটি “খ” শ্রেণীতে ও ২০০৬ সালের ২১ জুন ‘‘ক’’ শ্রেনীর পৌরসভায় উন্নীত হয়।


title: লালমোহন পৌরসভা

text: লালমোহন পৌরসভার আয়তন ৮.৭৯ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: লালমোহন পৌরসভা

text: ২০১১ সালের আদমশুমারি অনুসারে, লালমোহন পৌরসভা এলাকার জনসংখ্যা ২১,০৮০ জন। এর মধ্যে পুরুষ ১১,১৫৫ জন ও মহিলা ৯৯২৫ জন এবং বাৎসরিক জনসংখ্যা বৃদ্ধির হার ১.৩০ % ।


title: অপারেশন ব্লু স্টার

text: অপারেশন ব্লু স্টার ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান।


title: রয় কাইয়া

text: রয় কাইয়া (জন্ম: ১০ অক্টোবর, ১৯৯১) চিগুতু এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অংশগ্রহণ করছেন। ডানহাতি ব্যাটিংয়ের পাশাপাশি, ডানহাতে অফ ব্রেক বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মাউন্টেনিয়ার্সের প্রতিনিধিত্ব করছেন। এছাড়াও, সেন্ট্রালস, সাউদার্ন রক্স, সাউদার্ন রক্স বি ও জিম্বাবুয়ে অনূর্ধ্ব-১৯ দলে অংশ নিয়েছেন।


title: রয় কাইয়া

text: প্রথম-শ্রেণীর ক্রিকেটের অন্যতম খেলোয়াড় ইনোসেন্ট কাইয়া ও কে কাইয়া সম্পর্কে তার ভাই। কাইয়া ২০১০ সালে জিম্বাবুয়ের অনূর্ধ্ব-১৯ দলের সদস্য থাকা অবস্থায় দক্ষিণ আফ্রিকা অনূর্ধ্ব-১৯ দলের বিপক্ষে ৪৯ রানের বিনিময়ে ৪ উইকেট পেলেও তার দল পরাজিত হয়। ২০১১ সালে একই দলের বিরুদ্ধে টি২০ খেলায় ৫৬ বলে অপরাজিত ৬০* রান করলেও দল জয় পায়নি। প্রথম-শ্রেণীর ক্রিকেটে সাউদার্ন রক্সের পক্ষে খেললেও বর্তমানে মাউন্টেইনিয়ার্সের পক্ষাবলম্বন করছেন। প্রো৫০ চ্যাম্পিয়নশীপ লিস্ট এ প্রতিযোগিতায় ৯ খেলায় ৭৬.৪০ গড়ে রান সংগ্রহ করে দ্বিতীয় সর্বোচ্চ রান সংগ্রহকারী হন। এছাড়াও ৪.৭৯ গড়ে ৬ উইকেট তুলে নেন।


title: রয় কাইয়া

text: ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় জিম্বাবুয়ে ক্রিকেট কর্তৃপক্ষের নজর কাড়তে সক্ষম হন। এরফলে মে, ২০১৫ সালে পাকিস্তান সফরে জিম্বাবুয়ের ওডিআই ও টুয়েন্টি২০ আন্তর্জাতিক দলের সদস্য জন্য মনোনীত হন তিনি। ৩১ মে, ২০১৫ তারিখে লাহোরের গাদ্দাফি স্টেডিয়ামে অনুষ্ঠিত সফরের তৃতীয় ও সর্বশেষ একদিনের আন্তর্জাতিকে পাকিস্তানের বিপক্ষে তার অভিষেক ঘটে। বৃষ্টিবিঘ্নিত ঐ খেলাটি ফলাফলবিহীন অবস্থায় শেষ হলে তার দল ওডিআই সিরিজে ২-০ ব্যবধানে পরাজিত হয়।


title: রাজশাহী বিশ্ববিদ্যালয়ের উপাচার্যের তালিকা

text: রাজশাহী বিশ্ববিদ্যালয় বাংলাদেশের দ্বিতীয় বৃহতম বিশ্ববিদ্যালয়। ১৯৫৩ সালে এই বিশ্ববিদ্যালয় প্রতিষ্ঠিত হয়। প্রতিষ্ঠার পর থেকে এ যাবৎ ২৩ জন বিশিষ্ট শিক্ষাবিদ রাজশাহী বিশ্ববিদ্যালয়ের উপাচার্যের দায়িত্ব পালন করেছেন। এ বিশ্ববিদ্যালয়ের বর্তমান উপাচার্য প্রফেসর ডক্টর এম আবদুস সোবহান।


text: পাকিস্তানের বিশিষ্ট শিক্ষাবিদ প্রফেসর ডক্টর ইতরাত হোসেন জুবেরী ছিলেন এ বিশ্ববিদ্যালয়ের প্রথম উপাচার্য।


text: প্রতিষ্ঠার পর থেকে এ যাবৎ ১১ জন বিশিষ্ট শিক্ষাবিদ রাজশাহী বিশ্ববিদ্যালয়ের উপ-উপাচার্যের দায়িত্ব পালন করেছেন । এ বিশ্ববিদ্যালয়ের বর্তমান উপ-উপাচার্য হচ্ছেন প্রফেসর আনন্দ কুমার সাহা।


title: সঞ্জয় বেলট্ঠিপুত্ত

text: সঞ্জয় বেলট্ঠিপুত্ত () বা সঞ্জয় বৈরতীপুত্র () গৌতম বুদ্ধের সমসাময়িক একজন ভারতীয় অনেকান্তবাদী বা অজ্ঞানবাদী দার্শনিক ছিলেন।


title: সঞ্জয় বেলট্ঠিপুত্ত

text:
বিভিন্ন পালি সাহিত্যে সঞ্জয় বেলট্ঠিপুত্তকে পরিব্রাজক হিসেবে বর্ণনা করা হ্যেছে। সারিপুত্ত ও মহামোগ্গলন নামক তাঁর দুইজন প্রধান শিষ্য পরবর্তীকালে অস্সজির নিকট গৌতম বুদ্ধের দর্শন সম্বন্ধে জানতে পেরে সঞ্জয় বেলট্ঠিপুত্তকে ত্যাগ করে গৌতম বুদ্ধের শিষ্যত্ব গ্রহণ করেন।
এইসময় সঞ্জয় বেলট্ঠিপুত্তের আড়াইশো শিষ্য তাঁকে ত্যাগ করে গৌতম বুদ্ধের শিষ্যত্ব গ্রহণ করেন। শেষ জীবনে রক্তবমনের কারণে সঞ্জয়ের মৃত্যু ঘটে।
সুত্তপিটকের দীঘনিকায়ের সামঞ্ঞফলসুত্ত অনুসারে, সঞ্জয় বেলট্ঠিপুত্ত কোন দার্শনিক প্রশ্নের উত্তর এড়ানোর উদ্দেশ্যে সর্বদা দ্ব্যর্থবোধক বাক্য প্রয়োগ করে সেইসকল প্রশ্নের উত্তর দিতেন। তিনি পরলোক, দেবতা, কর্মফল, মুক্তপুরুষ প্রভৃতি অধিবিদ্যা সংক্রান্ত সকল প্রশ্ন এড়িয়ে যেতেন। পরলোক বা দেবতা বা কর্মফল বা মুক্তপুরুষের অস্তিত্ব আছে না নেই তা তিনি বলেননা বা জোর দিয়েও বলেননা যে আছে। যদিও রাহুল সাংকৃত্যায়নের মতে, মানুষের সহজ বুদ্ধিকে ভ্রমে নিক্ষেপ করা সঞ্জয়ের অভিপ্রায় ছিল, তবুও এই কথা অনুমেয় যে সঞ্জয় সেই সমস্ত প্রশ্ন এড়িয়ে যেতেন, যাদের সম্বন্ধে সঠিক উত্তর পাওয়া সম্ভব হয় না, তাই এই সকল অপ্রয়োজনীয় প্রশ্নের উত্তর না সন্ধান করে মানসিক স্থিতি বজায় রাখার পক্ষপাতী ছিলেন। দীঘনিকায়ের ব্রহ্মজালসুত্ত অনুসারে অমরবিক্‌খেপিক মতবাদ সঞ্জয় বেলট্ঠিপুত্তের দর্শন হিসেবে পরিচিত। সাধারণতঃ অমরবিক্‌খেপিক মতবাদীরা কোন প্রশ্নের উত্তর সঠিক ভাবে না দিয়ে পাঁকাল মাছের মতো পিচ্ছিল ভাবে এড়িয়ে যেতে থাকেন। গৌতম বুদ্ধ এই মতবাদ সম্বন্ধে তাঁর শিষ্যদের আলোচনা করতেই নিষেধ করেছিলেন।


title: পরাবৃত্ত

text: পরাবৃত্ত বা প্যারাবোলা (, ) একধরনের কণিক যেখানে উৎকেন্দ্রীকতা ("e") এর মান ১


title: পরাবৃত্ত

text: প্যারাবোলা একটি দ্বিমাত্রিক দ্বিপ্রতিসাম্য বক্ররেখা যা ইংরেজির "ইউ"("U") আকৃতির। প্যারাবোলা হল উপকেন্দ্র এবং দিকাক্ষ(নিয়ামক) হতে সমদূরবর্তী বিন্দুসমূহের সঞ্চারপথ।


title: পরাবৃত্ত

text: প্যারাবোলার একটি নির্দিষ্ট বিন্দু এবং একটি নির্দিষ্ট সরলরেখা হতে সমদূরবর্তী বিন্দু সমুহের সঞ্চারপথ। নির্দিষ্ট বিন্দুকে উপকেন্দ্র এবং নির্দিষ্ট রেখাটিকে দিকাক্ষরেখা বা নিয়ামকরেখা বলা হয়। উপকেন্দ্র দিকাক্ষ রেখার উপর অবস্থিত নয় এমন যেকোন বিন্দু। দিকাক্ষরেখার উপর লম্ব এবং উপকেন্দ্রগামী রেখাকে অক্ষরেখা বলা হয়। পরাবৃত্তকে অক্ষরেখা সমান দুই ভাগে ভাগ করে। পরাবৃত্ত ও অক্ষরেখার ছেদবিন্দুকে শীর্ষ বিন্দু নামে আখ্যায়িত করা হয়। উপকেন্দ্রিক লম্ব পরাবৃত্তের একটি "জ্যা" যা উপকেন্দ্র দিয়ে গমনকরে।


title: পরাবৃত্ত

text: জানা যায় খ্রিষ্টপূর্ব চতুর্থ শতাব্দীতে মেনাইকুমস (Menaechmus) প্রথম কনিক নিয়ে কাজ করেন। তিনি পরাবৃত্তের মাধ্যমে কনিকের সমস্যার সমাধান করার উপায় বের করেন(যদিও তার পদ্ধতি পরবর্তিতে লক্ষপুরন করতে পারেনি)। খৃষ্টপূর্ব তৃতীয় শতাব্দীতে আর্কিমিডিস পরাবৃত্ত ও একটি রেখা দ্বারা আবদ্ধ ক্ষেত্রের ক্ষেত্রফল তার মেথড অফ এক্সিউশন এর মাধ্যমে নির্নয় করতে সফল হন। "পরাবৃত্ত" নামকরণ করেন বিখ্যাত জ্যামিতিক অ্যাপলনিয়াস। অ্যপলনিয়াস পরাবৃত্তের অনেক বৈশিষ্ট আবিষ্কার করেছিলেন। তিনি প্রমাণ করেছিলেন ক্ষেত্রফলের ধারনার সাথে এই বক্ররেখার একটি যোগসূত্র রয়েছে। আলেকজেন্দ্রিয়ার বিখ্যাত জ্যামিতিজ্ঞ পাপ্পস উপকেন্দ্র, দিকাক্ষ সহ কনিকের অন্যান্য অংশের নামকরণ করেন।


title: পরাবৃত্ত

text: গ্যালিলিও দেখিয়েছিলেন অভিকর্ষের প্রভাবে ভূপৃষ্টে অনূভুমিক ভাবে নিক্ষিপ্ত একটি বস্তুর সঞ্চারপথ একটি পরাবৃত্ত এবং এর সমীকরন formula_1


title: পরাবৃত্ত

text:
দিকাক্ষের সমীকরণ "x=-p", উপকেন্দ্রের স্থানাংক ("p", 0) এবং ("x", "y") পরাবৃত্তের উপরস্থ একটি বিন্দু। পরাবৃত্তের সঙ্গানুসারে উপকেন্দ্র থেকে পরাবৃত্তের উপর যে কোন বিন্দুর দুরত্ব এবং দিকাক্ষ থেকে একই বিন্দুর লম্ব দুরত্ব সমান। অতএব-
সমীকরনের উভয় পক্ষকে বর্গ করলে
উপরের সমীকরনে "x" ও "y" কে পরস্পরের দ্বারা প্রতিস্থাপিত করলে নতুন আরেকটি পরাবৃত্তের সমীকরন পাওয়া যায় যা "y" অক্ষের সাপেক্ষে প্রতিসাম্য।
উপরোক্ত পরাবৃত্তের শীর্ষ মূল বিন্দু"(0,0) তে অবস্থিত। শীর্ষ বিন্দুকে ("h", "k") বিন্দুতে স্থানান্তরিত করলে পরাবৃত্তের সমীকরন পাওয়া যায়-
সরলিকৃত সমীকরন এর প্রমান আকার হিসাবে লেখা যায-


title: পরাবৃত্ত

text: যা গ্যালিলিও এর নিক্ষিপ্ত বস্তুর গতিপথের সমীকরনের সাথে মিলে যায়।


title: রাজশাহী বিশ্ববিদ্যালয়ের অনুষদ ও ইনস্টিটিউটসমূহ

text: রাজশাহী বিশ্ববিদ্যালয় দেশের দ্বিতীয় বৃহতম বিশ্ববিদ্যালয়। এটি ১৯৫৩ সালে প্রতিষ্ঠিত হয়। বর্তমানে রাজশাহী বিশ্ববিদ্যালয়ে সর্বমোট ১০টি অনুষদের অধীনে ৫৭টি বিভাগ রয়েছে এবং অধিভুক্ত শিক্ষা প্রতিষ্ঠান রয়েছে ৪১টি; যার মধ্যে সরকারি ১১টি ও বেসকারি ২৪টি। এছাড়া এই বিশ্ববিদ্যালয়ে উচ্চতর গবেষণা ইনস্টিটিউট রয়েছে ৫টি।


text:
১৯৫৩ সালে ইংরেজি ও দর্শন বিভাগ খোলার মাধ্যমে কলা অনুষদ তথা রাজশাহী বিশ্ববিদ্যালয়ের যাত্রা শুরু হয়। বর্তমানে কলা অনুষদে ১১টি বিভাগ রয়েছে।
১৯৫৪ সালে বিজ্ঞান অনুষদের যাত্রা শুরু হয়। এই অনুষদের প্রথম বিভাগ ছিল গণিত বিভাগ। বর্তমানে এই অনুষদে ৮টি বিভাগ রয়েছে।


text: রাজশাহী বিশ্ববিদ্যালয়ের নবীনতম অনুষদ এটি। ২০১১ সালে বিজ্ঞান অনুষদের ৫টি বিভাগ নিয়ে এই অনুষদ গঠিত হয়।


text: ২০১০ সালের ১২ এপ্রিল রাজশাহী বিশ্ববিদ্যালয় প্রকৌশল অনুষদের এক্টের মাধ্যমে এটি যাত্রা শুরু করে। শুরুতে পাঁচটি বিভাগ নিয়ে অনুষদটি যাত্রা আরম্ভ করে। ২০১৫ সালের এর সাথে নতুন একটি বিভাগ চালু হয়। বর্তমানে এর অধীনে ছয়টি বিভাগ রয়েছে। অনুষদের বর্তমান অধিকর্তা(ডীন) প্রফেসর আবু বকর মোহাম্মদ ইসমাইল পি. এইচ. ডি।প্রকৌশল অনুষদে ২৫টি আসন বিদেশী ছাত্রের জন্য সংরক্ষিত আছে। বর্তমানে ০২ জন নেপালী ছাত্র কম্পিউটার সায়েন্স এন্ড ইঞ্জিনিয়ারিং ও ফলিত পদার্থবিজ্ঞান ও ইলেকট্রনিক ইঞ্জিনিয়ারিং বিভাগে অধ্যায়ন করছে।


text:
বর্তমানে এখানে বিভাগের সংখ্যা ৪টি
চারুকলা অনুষদ (পূর্ব নাম "চারুকলা বিভাগ") ১৯৭৮ সালে প্রতিষ্ঠিত রাজশাহী বিশ্ববিদ্যালয়ের অন্তর্ভুক্ত একটি অনুষদ। এটি বিশ্ববিদ্যালয় শিক্ষাঙ্গন থেকে আলাদাভাবে রাজশাহীর মেহেরচন্ডিতে অবস্থিত। বর্তমানে এই অনুষদে ৩টি বিভাগে পৃথক ভাবে ৭ টি বিষয়ে শিক্ষা প্রদান করা হয়ে থাকে, সম্প্রতি ২০১৫ -১৬ শিক্ষাবর্ষ থেকে এই অনুষদে হিস্ট্রি অব আর্টস একটি নতুন বিষয় হিসাবে পর্ঠক্রম এর অন্তভূক্ত করা হয়। এই ৮ টি বিষয়ে ৪ বছর মেয়াদি স্মাতক ও ১ বছর মেয়াদি স্মাতকোত্তর সম্মান কোর্স চালু আছে। বর্তমানে বিভাগটিতে ৩৫ জন শিক্ষক, প্রায় ৬০০ ছাত্র-ছাত্রী ও ২০ টি শ্রেণী কক্ষ রয়েছে। এছাড়া রয়েছে ১৯০০ মত বই সমৃদ্ধ একটি বিভাগীয় লাইব্রেরী।


text: চারুশিক্ষা প্রদানের পাশাপাশি বিভিন্ন সামাজিক ও সংস্কৃতিক কর্মকান্ডে এই বিভাগের কার্যক্রম রয়েছে। যেমন বিভিন্ন ক্রিড়া প্রতিযোগিতা, বার্ষিক প্রদর্শনী, বর্ষবরণ অনুষ্ঠান উৎযাপন প্রভৃতি।


text: সত্তরের দশকে অর্থাৎ ১৯৭৮ সালের ২৯শে ডিসেম্বর কিছু সংখ্যক ছাত্রছাত্রী ও শিক্ষকের সমন্বয়ে রাজশাহী চারু ও কারুকলা মহাবিদ্যালয় কার্যক্রম শুরু করে। এর প্রতিষ্ঠাকালীন অধ্যক্ষ ছিলেন প্রফেসর বনিজুল হক। তৎকালীন সময়ে এটি রাজশাহী শহরে টিচার্স ট্রেনিং কলেজ চত্ত্বরে অবস্থিত ছিল।


text: ১৯৮৩-৮৪ সালে রাজশাহী বিশ্ববিদ্যালয়ের শহীদ হবিবুর রহমান হলের উত্তরে রেল লাইন সংলগ্ন ১০ বিঘা জমির ওপর এই শিক্ষা প্রতিষ্ঠানের নিজস্ব ভবন নির্মিত হয়। নব্বইয়ের দশকে ১৬ জন শিক্ষক, ১৪ জন কর্মচারী এবং কিছু শিক্ষর্থীর সমন্বয়ে এর পাঠদান কার্যক্রম শুরু হয়। চারুকলা শিক্ষাকে সম্প্রসারিত করার লক্ষে বিশ্ববিদ্যালয় কর্তৃপক্ষ ১৯ মার্চ ১৯৯৪ সালে মহাবিদ্যালয়টিকে বিশ্ববিদ্যালয়ের প্রসাসনিক কাঠামোর অধিনে এনে চারুকলা বিভাগ নামকরণ করে। পরবর্তীতে এটি অনুষদের মর্যদা লাভ করে।


text: চারুকলা অনুষদে মোট ৩ টি বিভাগ রয়েছে


text:
বিশ্ববিদ্যালয়ের রবীন্দ্র কলা ভবনে বিজনেস স্টাডিজ অনুষদ অবস্থিত। এই অনুষদে বিভাগের সংখ্যা ৫টি।বর্তমানে এই অনুষদের অধিকর্তা হিসেবে দায়িত্ব পালন করছেন ড. হুমায়ুন কবির।
সামাজিক বিজ্ঞানের ১১ টি বিভাগ নিয়ে এই অনুষদ গঠিত।
ইতোঃপূর্বে শুধুমাত্র আইন বিভাগ নিয়ে আইন অনুষদ থাকলেও ২০১৫-১৬ শিক্ষাবর্ষ থেকে এই অনুষদে আইন ও ভূমি ব্যবস্থাপনা নামে অপর একটি বিভাগ যুক্ত হয়। আইন বিভাগ বিশ্ববিদ্যালয় প্রতিষ্ঠার একদম শুরুর দিকে ১৯৫৩ সালে প্রতিষ্ঠিত হয়। এই অনুষদের বর্তমান অধিকর্তা হিসেবে দায়িত্ব পালন করছেন প্রফেসর এম.আব্দুল হান্নান ।


text: জীব বিজ্ঞান ও ভূ-বিজ্ঞানের ৫টি বিভাগ নিয়ে এই অনুষদ গঠিত।


text: অধিভুক্ত বিভিন্ন সরকারি-বেসরকারী মেডিকেল কলেজ, ডেন্টাল কলেজ, মেডিকেল ইন্সটিটিউট, নার্সিং কলেজ এই অনুষদের অন্তর্ভুক্ত। এই অনুষদের অন্তর্গত সরকারি মেডিকেল কলজের সংখ্যা ৯টি ও বেসরকারী মেডিকেল কলেজের সংখ্যা ১০টি। এছাড়াও ৩টি বেসরকারী ডেন্টাল কলেজ অন্তর্ভুক্ত আছে এই অনুষদে।


text:
রাজশাহী বিশ্ববিদ্যালয়ে ৫টি উচ্চতর গবেষণা ইনস্টিটিউট রয়েছে।
শিক্ষা ও গবেষণা ইনস্টিটিউট রাজশাহী বিশ্ববিদ্যালয়ের একটি ইনস্টিটিউট। এটি ২০০০ সালে বিশ্ববিদ্যালয়ের পঞ্চম ইনস্টিটিউট হিসেবে প্রতিষ্ঠিত হয়। শিক্ষা বিজ্ঞানের নানা বিষয়ে উচ্চতর শিক্ষা ও গবেষণা কার্যক্রম পরিচালনার উদ্দেশ্যে স্থাপিত এই ইন্সটিটিউটে প্রথম বছরে এম্পফিল ও পিএইচডি কোর্সে ৫ জন শিক্ষার্থী ভর্তি হয়েছিল। বর্তমানে সেখানে চার বছর মেয়াদী ব্যাচেলর অব এডুকেশন (বিএড) স্নাতক, দুই বছর মেয়াদী মাস্টার অব এডুকেশন (এমএড), এক বছর মেয়াদী মাস্টার অব ফিলোসফি (এমফিল) ও এক বছর মেয়াদী ডক্টর অব ফিলোসোফি (পিএইচডি) কোর্স চালু রয়েছে। এছাড়া ইনস্টিটিউটে সান্ধ্যকালীন পোস্ট-গ্র্যাজুয়েট ডিপ্লোমা ইন এডুকেশন কোর্স করানো হয়। বিএড শিক্ষার্থীদের বর্তমানে ভাষা, সমাজবিজ্ঞান এবং মনোবিজ্ঞান ও বিশেষ শিক্ষা কোর্সে শিক্ষাদান করা হলেও ভবিষ্যৎ আরও বিভিন্ন কোর্সে শিক্ষা দান করার পরিকল্পনা রয়েছে। গবেষকদের জন্য একটি পুর্ণ কম্পিউটার ল্যাব প্রতিষ্ঠিত হয়েছে।


title: ক্যালসিয়াম অক্সাইড

text: ক্যালসিয়াম অক্সাইড সাধারণত চুন বা কুইক লাইম নামে পরিচিত, বহুল ব্যবহৃত একটি রাসায়নিক যৌগ। কক্ষতাপমাত্রায় এটি সাদা, ক্ষারীয়, স্ফটিকাকার কঠিন পদার্থ। ক্যালসিয়াম অক্সাইড নির্মাণ সামগ্রী যেমন সিমেন্টের সাথে মিশ্রিত করলে কোন রূপ বিক্রিয়া করে না এজন্য একে ফ্রি লাইম বলা হয়। ক্যালসিয়াম অক্সাইড তুলনামূলকভাবে সস্তা।


title: ক্যালসিয়াম অক্সাইড

text: সাধারণত চুনাপাথর বা ঝিনুকের তাপীয় বিয়োজনে ক্যালসিয়াম অক্সাইড পাওয়া যায়। অর্থাৎ ঝিনুক বা চুনাপাথরকে দহন করলে চুন পাওয়া যায়। চুনাপাথর বা ঝিনুকের মধ্যে ক্যালসিয়াম কার্বনেট (CaCO) থাকে। , এর বেশি তাপমাত্রায় দহন করে চুন তৈরীর প্রক্রিয়াকে ক্যালসিনেশান বা চুন পোড়ানো বলা হয়। দহনে চুন এবং এক অনু কার্বন ডাই অক্সাইড উৎপন্ন হয়।


title: ক্যালসিয়াম অক্সাইড

text: উৎপন্ন ক্যালসিয়াম অক্সাইড অস্থিতিশীল, বাতাসের CO সাথে বিক্রিয়া করে এক সময়ে এটা ক্যালসিয়াম কার্বনেট তৈরী করে। এজন্য উৎপন্ন চুনকে পানির সাথে মিশিয়ে রাখা হয়।


title: ক্যালসিয়াম অক্সাইড

text: চীন বিশ্বের সর্বাধিক চুন উৎপাদনকারী দেশ। বাৎসরিক চুন উৎপাদনে যুক্তরাষ্ট্র দ্বিতীয়।চুন পানিতে খুব সহজে দ্রবীভূত হয়ে যায় বিধায় চামড়া বা চোখের সংস্পর্শে এলে অথবা এই পানি পান করলে জ্বালাপোড়ার সৃষ্টি হয়। এটার সেবনে কাশি, গলা চুলকানো, শ্বাস নিতে কষ্ট হওয়া ইত্যাদি সমস্যা দেখা দেয়। যদিও ক্যালসিয়াম অক্সাইডকে অগ্নি ঝুঁকি হিসেবে বিবেচনা করা হয় না কিন্তু পানির সাথে ক্যালসিয়াম অক্সাইডের বিক্রিয়ায় তাপ উৎপন্ন হয় যা কোন দাহ্য বস্তুতে আগুন ধরাতে সক্ষম।


title: মডেল জীব

text: মডেল বা প্রতিমান জীব () হল মানুষ নয় এমন কোনো প্রজাতি, যা নির্দিষ্ট জৈবিক ঘটনাকে বোঝার জন্য ব্যাপকভাবে অধ্যয়ণ করা হয় এই আশায় যে, মডেল জীব থেকে পাওয়া আবিষ্কারগুলো অন্যান্য জীবের কার্যক্রমের বিষয়েও আলোকপাত করবে। বিবর্তনের ধারায় সকল জীবিত জীবের সাধারণ বংশধর এবং বিপাকীয় ও বিকাশমূলক পথ আর জিনগত উপাদানের সংরক্ষণের কারণে মডেল জীবের মাধ্যমে অন্যান্য জীব সম্পর্কেও জ্ঞান আহরণ সম্ভব হয়। প্রতিমান জীব অধ্যয়ণ করার ফলে নানা ধরণের জ্ঞান আহরণ সম্ভব, কিন্তু অন্য জীবের ক্ষেত্রে এই জ্ঞান কাজে লাগানোর আগে সাবধানতা অবলম্বন করা জরুরী।


title: মডেল জীব

text: মানুষের রোগ নিয়ে গবেষণার ক্ষেত্রে, সরাসরি কোনো মানুষের ক্ষতি না করেই প্রতিমান জীবের মাধ্যমে রোগের গতিপ্রকৃতি সম্পর্কে ধারণা পাওয়া যায়। যে জীবকে মডেল হিসেবে বেছে নেয়া হবে সেই জীবকে শ্রেণীবিন্যাসের দিক দিয়ে এমনভাবে মানুষের সমতুল্য হতে হবে যেন তা রোগ এবং তার প্রতিকারের ক্ষেত্রে সেইরুপ ক্রিয়া করবে যা মানুষের প্রয়োজনীয় শারীরবিদ্যার সমকক্ষ। যদিও মডেল জীবের জৈবিক ক্রিয়াকর্ম মানুষে প্রভাব ফেলার বিষয়টি নিশ্চিত করে না, তথাপি অনেক রোগের ঔষধ, চিকিৎসা ও নিরাময়ের জন্য প্রতিমান জীবের সাহায্য নেয়া হয়েছে। মূলত, মানুষের রোগের ক্ষেত্রে তিন ধরণের জীবের মডেল ব্যবহৃত হয়ঃ সমসংস্থ বা হোমোলোগাস, সমরূপরৈখিক বা আইসোমরফিক, এবং পূর্বাভাসমূলক বা প্রেডিক্টিভ। সমসংস্থ প্রতিমান জীবে মানুষের রোগের মতোই একই কারণ, লক্ষণ এবং চিকিৎসা দেখা যায়। সমরূপরৈখিক জীবগুলোতে রোগের লক্ষণ ও চিকিৎসা মানুষের রোগের লক্ষণ ও চিকিৎসার অনুরূপ। পূর্বাভাষমূলক জীব মানুষের নির্দিষ্ট রোগের মাত্র কয়েকটি দিক দিয়ে সমরূপ, তথাপি এরা অনেক রোগের বৈশিষ্ট্যের পদ্ধতি আলাদাকরণ ও পূর্বাভাষের ক্ষেত্রে বেশ উপযোগী।


title: মডেল জীব

text: জীবনের তিনটি অধিজগৎ বা ডোমেইনের প্রত্যেকটি থেকেই মডেল জীব নেয়া হয়েছে। ভাইরাসের ক্ষেত্রেও এর ব্যতিক্রম নয়। প্রাক-কেন্দ্রিক যে মডেল জীবটি বিগত ৬০ বছর ধরে ব্যাপকভাবে অধ্যয়ণ করা হয়েছে সেটি হল "এশেরিকিয়া কোলাই" ("ই. কোলাই)"। এটি মানুষের অন্ত্রের একটি সাধারণ গ্রাম-নেগেটিভ ব্যাকটেরিয়া যাকে গবেষণাগারে অতি সহজে এবং কম খরচে জন্মানো ও লালন করা যায়। আণবিক জিনতত্ত্বে এটি ব্যাপকভাবে ব্যবহৃত একটি মডেল জীব। এছাড়াও এটির বেশ গুরুত্ব দেখা যায় জৈবপ্রযুক্তি ও অণুজীববিজ্ঞানে, যেখানে রিকম্বিনেন্ট ডিএনএ’র অধিকাংশ কাজের ক্ষেত্রে একে পোষক জীবরূপে ব্যবহার করা হয়।


title: মডেল জীব

text: সরল সুকেন্দ্রিক মডেল জীবের মধ্যে রয়েছে "ক্ল্যামিডোমোনাস রেইনহার্ডটি" নামের একটি এককোষী সবুজ শৈবাল যেটির জিনতত্ত্ব প্রচুর পরিমাণে অধিত। অন্য অনেক বিষয় ছাড়াও সালোকসংশ্লেষণ ও সক্রিয়তা বা মোটাইলিটির অধ্যয়ণে একে ব্যবহার করা হয়। পাশাপাশি, এই জীবের অনেকগুলো পরিচিত এবং নকশাকৃত মিউট্যান্ট ও প্রকাশিত বিন্যাস ট্যাগ রয়েছে। শুধু তাই নয়, জিনগত রূপান্তর ও জিন নির্বাচনের জন্য বর্তমানে অনেক উন্নত পদ্ধতিও প্রচলিত রয়েছে।


title: মডেল জীব

text: "ডিক্টিওস্টেলিয়াম ডিসকয়ডিয়াম" নামের অ্যামিবাকে জৈবানুবিজ্ঞান ও জিনতত্ত্বের গবেষণায় ব্যবহার করা হয়। এটি মূলত কোষ যোগাযোগ, ডিফারেন্সিয়েশন, ও প্রোগ্রামকৃত কোষ মৃত্যুর উদাহরণ হিসেবে অধিত হয়।


title: মডেল জীব

text: অমেরুদণ্ডী প্রাণীদের মধ্যে "ড্রসোফিলা মেলানোগ্যাস্টার" নামক ফলের মাছি, থমাস হান্ট মর্গান ও অন্যান্য গবেষকদের জিনতত্ত্বের গবেষণার কারণে, অত্যন্ত জনপ্রিয়। এদেরকে অতি সহজে গবেষণাগারে পুনরূৎপাদন করা যায় এবং এদের দ্রুত প্রজন্ম, উচ্চমাত্রার উর্বরতা, গুটিকয়েক ক্রোমোজোম, ও সহজে ঘটানো পর্যবেক্ষণযোগ্য পরিব্যক্তি রয়েছে। "সেনোরাবডিটিস এলেগ্যান্স" নামের নেমাটোডকে বিকাশ ও শারীরবিদ্যার জিনগত নিয়ন্ত্রণের রহস্যগুলো উন্মোচনের ক্ষেত্রে ব্যবহার করা হয়। সর্বপ্রথম ১৯৬৩ সালে সিডনি ব্রেনার এই জীবটিকে নিউরনের বিকাশের মডেলরূপে প্রতিষ্ঠা করেন, এবং তারপর থেকে এটি নানান ক্ষেত্রে ব্যাপকভাবে ব্যবহৃত হয়ে আসছে। বহুকোষী প্রাণীদের মধ্যে সর্বপ্রথম এই জীবটিরই জিনোম বিন্যাস সম্পন্ন হয় এবং সর্বশেষ তথ্যমতে এর কানেকটোম সম্পন্ন হয়েছে।


title: মডেল জীব

text: "আরাবিডোপসিস থ্যালিয়ানা" হল একালের সবচাইতে জনপ্রিয় প্রতিমান উদ্ভিদ। এর ছোট গঠন এবং ক্ষুদ্র জীবনচক্র, দ্রুত জিনগত অধ্যয়ণে সহায়তা করে। এর অনেক ফেনোটাইপগত ও জৈবরাসায়নিক মিউট্যান্ট ইতোমধ্যে নকশা করা হয়ে গেছে। উদ্ভিদের মধ্যে সর্বপ্রথম আরাবিডপসিসের জিনোম বিন্যাস সম্পন্ন হয়েছে।


title: মডেল জীব

text: মেরুদণ্ডী প্রাণীদের মধ্যে গিনিপিগ একটি পুরাতন মডেল যেটি রবার্ট কক ও অন্যান্য ব্যাক্টেরিয়া বিশেষজ্ঞগন ব্যাক্টেরিয়ার দ্বারা সংক্রমণের পোষক হিসেবে ব্যবহার করতেন। একসময় “গবেষণাগারের প্রাণী” হিসেবে জনশ্রুতি থাকলেও বর্তমানে এর ব্যবহার কমে এসেছে। বর্তমানে প্রথম শ্রেণীর একটি মেরুদণ্ডী মডেল জীব হল ইঁদুর ("Mus musculus")। এর অনেক অন্তর্জাত বংশ বিদ্যমান রয়েছে। এছাড়াও, নির্দিষ্ট বৈশিষ্ট্যের জন্য এই জীবের নির্দিষ্ট প্রকরণ রয়েছে যাদেরকে প্রায়ই দেহের আকার, মুটিয়ে যাওয়া, পেশিবহুলতা, ও স্বতঃপ্রবৃত্ত চাকতি দৌড়ের আচরণের মত চিকিৎসাবিজ্ঞানের নানান গবেষণার ক্ষেত্রে ব্যবহার করা হয়।


title: মডেল জীব

text: ধেড়ে ইঁদুর ("Rattus norvegicus"), বিষবিদ্যা ছাড়াও স্নায়ুতাত্ত্বিক গবেষণায় মডেল জীবরুপে ব্যবহৃত হয়। পশ্চিমা নখওয়ালা ব্যাঙ ("Xenopus tropicalis)" ও আফ্রিকার নখওয়ালা ব্যাঙের ("Xenopus laevis") ডিম ও ভ্রুণকে বিকাশমূলক জীববিজ্ঞান, কোষ জীববিজ্ঞান, বিষবিদ্যা, ও স্নায়ুবিজ্ঞানের অধ্যয়ণে ব্যবহার করা হয়। প্রায় স্বচ্ছ দেহ সমৃদ্ধ জেব্রাফিশকে বিকাশ, বিষবিদ্যা ও টক্সিকোপ্যাথলোজি, নির্দিষ্ট জিনের কাজ এবং সিগনালিং পথের গবেষণায় ব্যবহৃত হতে দেখা যায়।


title: মডেল জীব

text: অন্যান্য গুরুত্বপূর্ণ মডেল জীব ও এদের প্রধান কাজ হলঃ টি৪ ফাজ (ভাইরাস সংক্রমণ), "টেট্রাহাইমেনা থার্মোফিলিয়া" (অন্তঃকোষীয় প্রক্রিয়া), "স্যাকারোমাইসিস সেরেভিসিয়া", "স্কিৎজোস্যাকারোমাইসিস পম্বে" (কোষ চক্র, কোষ পোলারিটি, আরএনএআই, সেন্ট্রোমেয়ার, ট্রান্সক্রিপশন), ভুট্টা (ট্রান্সপোজোন্স), হাইড্রা (পুনরুৎপাদন ও মরফোজেনেসিস), বিড়াল (নিউরোফিজিওলজি), মুরগি (বিকাশ), কুকুর (শ্বসনতন্ত্র ও কার্ডিওভাস্কুলার তন্ত্র), "নথোব্রাঙ্কিয়ুস ফুরজেরি" (বার্ধক্য), মানুষ নয় এমন প্রাইমেট, যেমন, "রেসাস মাকাক" এবং শিম্পাঞ্জি (হেপাটাইটিস, এইচআইভি, পারকিনসন্স রোগ, কগনিশন, ও টিকা)


title: ক্রায়োসার্জারি

text:
ক্রায়োসার্জারি () বা ক্রায়োথেরাপি () হল অস্ত্রোপচারের অন্যতম একটি আধুনিক পদ্ধতি। অস্বাভাবিক টিস্যু ধ্বংস করতে নাইট্রোজেন গ্যাস বা আর্গন গ্যাস হতে উৎপাদিত প্রচন্ড ঠান্ডা তরল ত্বকের বাহ্যিক চামড়ার চিকিৎসায় ব্যবহূত হয় যা ক্রায়োসার্জারি নামে পরিচিত। গ্রিক শব্দ cryo (κρύο) এর অর্থ বরফের মত ঠান্ডা এবং surgery ("cheirourgiki" – χειρουργική) অর্থ হাতের কাজ।
খুব শীতলীকরণ তরল পদার্থ প্রয়োগের মাধ্যমে শরীরের অসুস্থ বা অস্বাভাবিক টিস্যুকে ধ্বংস করার চিকিৎসা পদ্ধতিকে ক্রায়োসার্জারি বলে। বহিরাগত টিউমারের ক্যান্সার কোষে সরাসরি তরল নাইট্রোজেন একটি সুঁচ, তুলা বা স্প্রে করা যন্ত্র দিয়ে প্রয়োগ করা হয়। অভ্যন্তরীণ টিউমারের ক্ষেত্রে, ক্রায়োপ্রোব (Cryoprobe) নামক একটি ফাঁপা উপকরণ দিয়ে তরল নাইট্রোজেন বা নিষ্ক্রিয় গ্যাস টিউমারের সংস্পর্শে সঞ্চালন করা হয়। এক্ষেত্রে ডাক্তারগণ আল্ট্রাসাউন্ড বা এমআরআই (MRI)ব্যবহার করেন। ক্রায়োপ্রোব টিউমারকে নিয়ন্ত্রণ করতে এবং জমাটবদ্ধ কোষ নিরীক্ষণ করতে যাতে চারপাশের সুক্ষ টিস্যুগুলোর ক্ষতি না হয় সেদিকে খেয়াল রাখা হয়। সার্জারির পরে জমাটবদ্ধ কোষ স্বাভাবিকভাবেই শরীর দ্বারা শোষিত হয়।
রেটিনোব্লাসটোমা (Retinoblastoma) রোগের ক্ষেত্রে সার্জারি খুবই কার্যকর হয় যখন টিউমারের আকার খুব ছোট থাকে এবং রেটিরার খুব কম অংশ আক্রান্ত হয়।
ক্রায়োসার্জারি চিকিৎসা পদ্ধতিতে যে নল ব্যবহার করে তরল নাইট্রোজেন, কার্বন-ড্রাই অক্সাইড, আর্গন ও ডাই মিথাইল ইথার ব্যবহার করা হয় তাকে ক্রায়োপ্রোব বলে।
ক্ষত জমাটবদ্ধ করার একটি সাধারণ পদ্ধতি হল তরল নাইট্রোজেনকে শীতলকারী পদার্থ হিসেবে ব্যবহার করা। এই -১৯৬°C (−৩২১ °F) তাপমাত্রার ঠান্ডা তরল পদার্থটি অসুস্থ টিস্যুতে স্প্রে করা, ক্রায়োপ্রোব নামক নলের মাধ্যমে বা শুধুমাত্র তুলো অথবা ফোম দিয়ে লেপন করার মাধ্যমে প্রয়োগ করা যেতে পারে।


title: ক্রায়োসার্জারি

text: কার্বন ডাইঅক্সাইডও স্প্রে হিসেবে পাওয়া যায় এবং এটি বিভিন্ন ক্ষতিকর দাগ চিকিৎসায় ব্যবহৃত হয়।


title: ক্রায়োসার্জারি

text: কিছু সংখ্যক চিকিৎসা সেবা সরবরাহ কোম্পানি ক্রায়োসার্জারির জন্য ক্রায়োজেন সরবরাহ পদ্ধতি বিকশিত করেছে। এর বেশিরভাগই তরল নাইট্রোজেন ব্যবহারের উপর ভিত্তি করে। সচরাচর ব্যবহৃত কয়েকটি ক্রায়োসার্জিক্যাল পণ্যসমূহ হল:ক্রায়োসার্জারির সুবিধা হলো এটি বারবার করা সম্ভব। এটি সার্জারির চেয়ে কম বেদনাদায়ক এবং তা ব্যাথা, রক্তক্ষরণ এবং অস্ত্রোপচারের অন্যান্য জটিলতা কমিয়ে আনে। ক্রায়োসার্জারি অন্যান্য চিকিৎসার চেয়ে কম ব্যয়বহুল। কিন্তু এর কিছু পার্শ্বপ্রতিক্রিয়া রয়েছে, তবে আশার কথা পার্শ্বপ্রতিক্রিয়া ক্ষণস্থায়ী। অনেক সময় এর কারণে অনেক পুরুষ পুরুষত্ব হারতে পারেন, কোন কোন ক্ষেত্রে তা মলদ্বারের ক্ষতিসাধন করে। ক্রায়োসার্জারি যকৃতে পিত্ত, প্রধান রক্তনালীসমূহে রক্তক্ষরণ ঘটায়। ত্বকের ক্যান্সারের চিকিৎসায় ক্রায়োসার্জারির ফলে ত্বক ফুলে যায়, স্নায়ু ক্ষতিগ্রস্থ হয়, সংবেদনশীলতা হ্রাস পায়। হাড়ের টিউমারের চিকিৎসায় ব্যবহারের সময় কাছাকাছি অবস্থিত অস্থি কলা ধ্বংস হয় এবং হাড় ভেঙ্গে যায়। প্রতিক্রিয়াগুলো চিকিৎসার প্রাথমিক ধাপে দেখা যায় না। অন্যান্য চিকিৎসার সাথে ধীরে ধীরে প্রতীয়মান হয়। পার্শ্বপ্রতিক্রিয়া তাদের ক্ষেত্রেই হয় যাদের প্রস্টেট গ্রন্থিগত সমস্যা রয়েছে।


title: স্কন্দোপনিষদ্

text: স্কন্দোপনিষদ্ () বা স্কন্দ উপনিষদ্ হিন্দুধর্মের ১০৮টি উপনিষদের অন্যতম। এই গ্রন্থটি সংস্কৃত ভাষায় রচিত। কৃষ্ণ যজুর্বেদের সঙ্গে যুক্ত এই উপনিষদ্‌টি হল ৩২টি সামান্য (সাধারণ) উপনিষদের অন্যতম।


title: স্কন্দোপনিষদ্

text: "স্কন্দোপনিষদ্" যুদ্ধের দেবতা তথা শিবের পুত্র কার্তিকের (স্কন্দ) দ্বারা কথিত হয়েছে। এই উপনিষদে স্কন্দকে ‘ব্রহ্ম’ নামে পরিচিত পরম সত্য বলে উল্লেখ করা হয়েছে। সেই সঙ্গে এই গ্রন্থে তাঁকে চৈতন্য, আত্মা ও শিব বলেও উল্লেখ করা হয়েছে।


title: স্কন্দোপনিষদ্

text: এই গ্রন্থ অনুসারে, বৈষ্ণবধর্মের বিষ্ণু ও শৈবধর্মের শিবের মধ্যে কোনও পার্থক্য নেই। তাঁরা এক। সেই রকম সকল দেবতাও এক। এই উপনিষদের মতে, নিজের অন্তরস্থ আত্মাকে স্কন্দ, শিব, বিষ্ণু ও ব্রহ্মের থেকে অভিন্ন রূপে দর্শন করাই হল শ্রেষ্ঠ পূজা।


title: স্কন্দোপনিষদ্

text: "স্কন্দোপনিষদ্" গ্রন্থের রচয়িতার নাম ও রচনাকাল অজ্ঞাত। "অক্ষ্যুপনিষদ্" শিরোনামেও এই গ্রন্থের পুথি আবিষ্কৃত হয়েছে। রাম কর্তৃক হনুমানের নিকট বর্ণিত ১০৮টি উপনিষদের তালিকা সম্বলিত তেলুগু সংকলন মুক্তিকায় এই উপনিষদ্‌টির ক্রমসংখ্যা ৫১।


title: স্কন্দোপনিষদ্

text: "স্কন্দোপনিষদ্" হিন্দু যুদ্ধদেবতা তথা শিবের পুত্র কার্তিকের উক্তির আকারে লিখিত। এই উপনিষদ্‌টি ১৫টি শ্লোকে বিন্যস্ত। স্কন্দ তাঁর পিতা শিবকে ‘মহাদেব’ নামে সম্বোধন করছেন এবং বলছেন যে, শিবের আশীর্বাদে তিনি শ্রেষ্ঠতর সত্ত্বা অর্জন করেছেন। স্কন্দ নিজেকে ‘বিজ্ঞান’ (জ্ঞান) ও স্বয়ং শিব বলে ঘোষণা করছেন। অন্তরেন্দ্রিয়গুলি সত্যকে আবৃত করে রাখে এবং এই সকল ইন্দ্রিয়ের বিলোপের পর বিষ্ণু ‘সম্বিৎ’ (চৈতন্য বা জ্ঞান) থেকে ব্যুত্থিত হন। স্কন্দ নিজেকে ‘অজাত’ ও সম্বিতের অংশ হিসেবে ঘোষণা করছেন। আত্মা ছাড়া সকল জড় বস্তুই ধ্বংসকারক। চৈতন্য ও জড়তার মধ্যে পার্থক্য নিরুপণ করতে পারেন ‘অচ্যুত’ (বিষ্ণুর একটি নাম)। তিনিই ‘জ্ঞান’, শিব, বিষ্ণু, পরমেশ্বর, জ্যোতির জ্যোতি ও পরব্রহ্ম। স্কন্দ ঘোষণা করছেন যে, তিনিই ব্রহ্ম। He says that he is indestructible.


title: স্কন্দোপনিষদ্

text: স্কন্দ বলছেন যে, ‘জীব’ই (কোনও জীবিত সত্ত্বা) শিব। ভুসি ছাড়ানোর আগে যা ধান, ভুসি ছাড়ানোর পরই সেই শস্যদানাটি হয়ে যায় চাল। সেই রকম যখন [[কর্ম (হিন্দু দর্শন)|কর্মের বন্ধনে আবদ্ধ, তখন যে ‘জীব’ এবং যখন কর্মের বন্ধন থেকে মুক্ত তখনই সে শিব। এরপর স্কন্দ সেই শিবকে প্রণাম করছেন, যিনি বিষ্ণুর একটি রূপভেদ এবং যে বিষ্ণু শিবেরই একটি রূপভেদ। এরপর বলা হয়েছে যে, বিষ্ণু শিবের হৃদয়ে এবং শিব বিষ্ণুর হৃদয়ে বাস করেন। শিব ও বিষ্ণু এক ও অদ্বিতীয়।


title: স্কন্দোপনিষদ্

text: এরপর "স্কন্দোপনিষদ্" গ্রন্থে দেহকে মন্দিরের সঙ্গে এবং ‘জীব’কে (জীবনী শক্তি) শিবের সঙ্গে তুলনা করা হয়েছে। মন্দিরের বাসি ফুল যেমন বাইরে ফেলে দেওয়া হয়, তেমনই ‘অজ্ঞান’ (অজ্ঞানতা, জ্ঞানের অভাবজনিত অবস্থা) শরীর থেকে বর্জন করা উচিত। ব্যক্তি আত্মার সঙ্গে ঈশ্বরের একত্ব চিন্তা করার মাধ্যমে যে পূজা করা হয়, তা-ই ‘জ্ঞান’। মনকে বস্তুর থেকে প্রত্যাহার করার জন্য [[হিন্দুধর্মে ধ্যান|ধ্যান]] অভ্যাস করা উচিত। স্নান করলে মনের কলুষতা দূরীভূত হয়। পরিচ্ছন্নতা হল ইন্দ্রিয়ের উপর নিয়ন্ত্রণ। ব্যক্তির উচিত ব্রহ্মরস পান করা। ব্যক্তির উচিত ভিক্ষাবৃত্তি করে নির্জনে বাস করা এবং আত্মা ও ব্রহ্মের [[অদ্বৈত বেদান্ত|অভিন্নতা]] উপলব্ধি করা। এইভাবেই ব্যক্তি [[মোক্ষ]] লাভ করতে পারে।


title: স্কন্দোপনিষদ্

text:
এরপর প্রথম পুরুষে একটি প্রার্থনা প্রদত্ত হয়েছে। সমৃদ্ধি ও দীর্ঘায়ু কামনায় সর্বোচ্চ জ্যোতিকে প্রণাম করা হয়েছে। বিষ্ণুকে [[নৃসিংহ]] ও শিবকে মহাদেব রূপে সম্বোধন করা হয়েছে। এই স্তোত্রে বলা হয়েছে যে, তাঁদের আশীর্বাদে মানুষ ব্রহ্মকে অনুধাবন করতে পারেন। ব্রহ্ম অবাঙ্মনসোগোচর, নির্গুণ, অনন্ত ও অবিনশ্বর হলেও [[ব্রহ্মা]], বিষ্ণু, শিব প্রমুখ দেবতার রূপ ধারণ করেন।
"স্কন্দোপনিষদ্" সমাপ্ত হয়েছে নিম্নোক্ত স্তোত্রটির মাধ্যমে:
এই স্তোত্রটি [[ঋগ্বেদ]] থেকে গৃহীত। এটি [[আরুণেয়োপনিষদ্]]", "[[নৃসিংহতাপনীয়োপনিষদ্]]", "[[বাসুদেবোপনিষদ্]]" ও "[[মুক্তিকা]]" উপনিষদেও পাওয়া যায়।


title: স্কন্দোপনিষদ্

text: "স্কন্দোপনিষদ্" গ্রন্থের দুটি সূত্র বহু ক্ষেত্রে উদ্ধৃত করা হয়। এদুটি হল: “জীবই শিব” এবং “দেহই মন্দির”। [[অরবিন্দ ঘোষ]] এই সূত্রদুটির ব্যাখ্যা করতে গিয়ে বলেছেন, ব্যক্তির নির্গুণ আত্মার উচিত শিব অর্থাৎ ব্রহ্মের সঙ্গে যুক্ত হওয়া।